qundao/data-zh-poetry huggingface dataset:
泸川古意
作者：薛瑄
朝代：明

三蜀古名郡，泸川古名州。我来值残暑，偶此数日留。新秋忽改节，凉风渐飕飗。逍遥散前除，仰视天宇周。征鸟去不息，白云亦悠悠。佳人渺何许，重林蔽层丘。秋日复西迈，大江自东流。良辰不我与，古道旷莫酬。愿闻瑶华音，行矣旋吾辀。
洛水道中
作者：薛瑄
朝代：明

古道萦回傍险行，萧萧禾黍晚风清。无边诗思嵩高色，不尽年光落水声。华表柱倾秋草合，龟趺碑暗雨苔生。往来人世成今古，一曲高歌寄此情。
洞庭湖歌
作者：薛瑄
朝代：明

吾观庖牺龙马图，五行惟水居其初。自从清浊奠高下，山泽通气无时无。荆南之水亦众矣，壮观惟有巴陵湖。世俗相传八百里，足迹未到空踌躇。今秋持节来南楚，舟泊岳阳访奇古。登楼始得肆遐观，万顷洪涛际天宇。如从东岱窥沧瀛，一点仙山隔烟雨。长风歘起层霄间，渤渤汹汹增狂澜。轰天揭地急雷鼓，排空炫日堆银山。须臾风止波涛定，涵泳虚空开玉镜。金乌饮渊千丈红，白鸥落影一行动。行客喜甚无氛埃，连翩大舸争往来。我亦飘然下楼去，放舟中流何快哉。蜀江西来半天泻，潇湘南接苍梧野。一剑横空有所之，丈夫不作悠悠者。洞庭洞庭七泽雄，邹鲁昔有观澜翁。我今赋此良不苟，乃知有本无终穷。
洞庭湖阻风四首
作者：薛瑄
朝代：明

高秋木落洞庭宽，白笔南征使者还。兰若馨香怀澧浦，烟霞缥缈认君山。已应湖海添清气，更觉风涛入壮观。枉渚维舟苦留滞，岳阳楼上忆凭阑。系舟无奈北风何，遣闷还应一放歌。日射湖心翻锦浪，烟收山顶露青螺。苍梧水阔秋天远，斑竹云深暮雨多。千载湘累无复见，欲从何处吊英娥。海内无如此壮游，高风木落洞庭秋。青山半在波中出，白浪浑如天上流。骚思难寻澧浦佩，客程频望岳阳楼。江河远客情何似，浩想希文独未休。涛声连日捲银沙，野渚无聊眺望赊。数点云山湖上出，一行风苇岸边斜。老髯难觅仙翁笛，白简还乘使者槎。况是中秋明月夜，潇湘久客正思家。
洞庭湖阻风四首·其一
作者：薛瑄
朝代：明

高秋木落洞庭宽，白笔南征使者还。兰若馨香怀澧浦，烟霞缥缈认君山。已应湖海添清气，更觉风涛入壮观。枉渚维舟苦留滞，岳阳楼上忆凭阑。
洞庭湖阻风四首·其三
作者：薛瑄
朝代：明

海内无如此壮游，高风木落洞庭秋。青山半在波中出，白浪浑如天上流。骚思难寻澧浦佩，客程频望岳阳楼。江河远客情何似，浩想希文独未休。
洞庭湖阻风四首·其二
作者：薛瑄
朝代：明

系舟无奈北风何，遣闷还应一放歌。日射湖心翻锦浪，烟收山顶露青螺。苍梧水阔秋天远，斑竹云深暮雨多。千载湘累无复见，欲从何处吊英娥。
洞庭湖阻风四首·其四
作者：薛瑄
朝代：明

涛声连日捲银沙，野渚无聊眺望赊。数点云山湖上出，一行风苇岸边斜。老髯难觅仙翁笛，白简还乘使者槎。况是中秋明月夜，潇湘久客正思家。
洞庭秋月
作者：薛瑄
朝代：明
体裁：古风

西风净晚烟，天水远相接。琼楼玉宇深，烱烱涵虚白。夜久风露寒，一曲湘灵瑟。
洞庭遇雨
作者：薛瑄
朝代：明

孤舟行何迟，岁晚洞庭雨。跳波乱明珠，随风扬细缕。云雾失君山，波浪连吴楚。莫唱斑竹枝，别思满南浦。
浩叹
作者：薛瑄
朝代：明

浩叹复浩叹，宁知亲眼见。相彼天雨雪，必有先集霰。蚁穴不知防，鲸波今汗漫。君子虑兢危，小人尚欺诞。已矣无与言，归去耕吾畔。
海上道中述怀
作者：薛瑄
朝代：明

马首东来岁月频，西归犹及艳阳春。风烟满目溪山秀，花柳无边雨露新。四海甄陶明圣主，万家耕凿太平民。敕天千古遗歌在，每抱丹心恋紫宸。
淮南讴
作者：薛瑄
朝代：明

淮土何漫漫，淮水自悠悠。小山去已久，桂树遗岩幽。昔有学仙子，意欲仍丹丘。秋石既烹炼，鸿宝亦藏收。鸡犬竟莫闻，行云去难留。宁虑时事异，翻结千古愁。舞榭荆棘生，歌台麋鹿游。信知希世事，伊岂望外求。揖让有尧舜，高风想巢由。此道久已非，听我淮南讴。
淮阳怀古
作者：薛瑄
朝代：明

淮阳古名郡，卧治有昔贤。禁闼不可留，遗想增慨然。顾我岂其俦，宠擢何连连。本乏实德称，重为虚名牵。抚心益自愧，怀人遂成篇。
清河晚晴
作者：薛瑄
朝代：明

向夕起长风，秋云静天宇。清波流月光，白露下寒渚。榜人喜晴霁，理楫夜相语。早发过钟吾，漫漫见徐土。
渔村落照
作者：薛瑄
朝代：明

钓艇收晚缗，归鸦集疏柳。天风吹彩霞，明月映江口。孤村一笛横，万虑复何有。
渡双溪
作者：薛瑄
朝代：明

双溪始合流，崖绪遂经复。洄潭一镜平，秋影空寒绿。野渡得孤航，山家带乔木。适意方自兹，前呵戒僮仆。抚景重悠然，谁能和斯曲。
渡口
作者：薛瑄
朝代：明

两崖陡起束狂澜，南去沙平势渺漫。长有扁舟依渡口，行人莫道往来难。
渡江
作者：薛瑄
朝代：明

仪真北上念三年，又上江南济渡船。清晓登舻望京国，钟山彷佛翠云连。
温泉
作者：薛瑄
朝代：明

唐家天子爱温泉，故起离宫绣岭前。山上朝元金作閤，花中汤井玉为莲。锦凫曾泛当时水，香木频浮旧日船。赐浴未终鼙鼓动，苔池留恨自年年。
游君山
作者：薛瑄
朝代：明

两过君山苦未游，今来山下暂停舟。云林一径苍苔合，佛殿千年古迹留。日月每从波底出，峰峦常在气中浮。人生志节当如此，屹立狂澜几万秋。
游君山寺
作者：薛瑄
朝代：明

为爱湖中山，遂寻山下路。跻攀转出邃，涧谷亦回互。石磴足莓苔，青林杂烟雾。前行如有穷，岚岭乍分布。招提压重湖，千里周一顾。孤峰四无根，形气自依附。山僧复导我，窈窕更徐步。疏篱野蔓悬，老圃寒泉注。径转山房深，重与绝境遇。白云檐外生，清风竹间度。庭花杂无名，岁晏色犹故。澄心得妙观，忘言契良晤。爱此林壑清，遂薄尘俗务。重来待何时，尚子毕嫁娶。
游岳阳圆通寺
作者：薛瑄
朝代：明

巴陵古寺有圆通，寺下平湖接太空。禅室静涵鲛室冷，梵楼遥映蜃楼红。诸天只在虚空外，万象皆归旷荡中。铁面道人人不识，偶来登览自从容。
游沅州城南
作者：薛瑄
朝代：明

回环绿水流城陴，出门一顾心欢怡。连林竹树献苍翠，缘江梅柳争芳菲。和风荡耳沸箫鼓，晴日照水流旌旗。沅湘信美匪吾土，中州久客还思归。
游灵岩寺
作者：薛瑄
朝代：明

灵岩有路入烟霞，台殿高低释子家。风满回廊飘坠弃，水流绝涧泛空花。青松阅世风霜古，翠石题名岁月赊。谁谓无生真可学，山中亦自有年华。
游盘山寺诗
作者：薛瑄
朝代：明
体裁：五言律诗

高秋游古寺，俯仰思悠悠。尘土禅灯暗，龙蛇画壁幽。草深埋石砌，天阔芘层丘。欲问无生灭，寒泉日夜流。
游禹门
作者：薛瑄
朝代：明

春泽周四野，閒情乐时和。出郊纵逸兴，缅怀佳山河。禹门忽在望，峭壁云嵯峨。石磴接飞栈，危楼架洪波。空山响丝竹，虚堂进舞歌。父老诚苦心，旨酒神所呵。由来非一朝，吾意其如何。
游青羊宫二首
作者：薛瑄
朝代：明

青羊宫观郁崔嵬，远忆函关紫气来。雪岭地应通阆苑，锦城江自绕蓬莱。万竿脩竹生玄圃，三秀仙芝长石苔。千古谁能识玄牝，只疑虚谷有风雷。千年旧是青羊肆，今日翻为老子家。金榜半天标观閤，琅函满室粲云霞。琪林红落三秋叶，瑶圃黄开九月花。有物混成人罕识，会从真境读南华。
游青羊宫二首·其一
作者：薛瑄
朝代：明

青羊宫观郁崔嵬，远忆函关紫气来。雪岭地应通阆苑，锦城江自绕蓬莱。万竿脩竹生玄圃，三秀仙芝长石苔。千古谁能识玄牝，只疑虚谷有风雷。
游青羊宫二首·其二
作者：薛瑄
朝代：明

千年旧是青羊肆，今日翻为老子家。金榜半天标观閤，琅函满室粲云霞。琪林红落三秋叶，瑶圃黄开九月花。有物混成人罕识，会从真境读南华。
湖中阻风望君山
作者：薛瑄
朝代：明

一望君山咫尺间，不堪连日阻风湍。祗愁枉渚维舟楫，安得遥空纵羽翰。天地尽应浮海水，蓬壶自昔隔尘寰。会须挂席过林麓，石磴攀萝极妙观。
湖中风涛大作
作者：薛瑄
朝代：明

正是清秋月色多，大风终夜鼓洪波。银山万叠来高下，铁骑千群入荡摩。好梦惊回朝帝阙，归心并起望天河。明当少转封姨力，百里平湖顷刻过。
湖亭小酌和张都宪韵
作者：薛瑄
朝代：明

湖树阴阴障赤曦，湖亭偏与静相宜。坐中清气时常满，堤上红尘总不知。莫羡游山携谢妓，何如行酒和陶诗。冰浆冰果寒冰齿，宴乐无过盛夏时。
湘乡道中
作者：薛瑄
朝代：明

湘乡南去路，连日是山行。地僻溪潭绿，冬和草树荣。野人悬稻把，古戍列旄旌。异俗今如此，归当话友生。
湘江舟中
作者：薛瑄
朝代：明

湛湛湘水绿，夹岸丛篁多。挽舟逆水上，南风起微波。嘉此晴霄景，逍遥玩江沱。沙渚旷缅邈，云岫纷嵯峨。远目为舒畅，客意将如何。濯缨吾所爱，聊为扣舷歌。
潇湘夜雨
作者：薛瑄
朝代：明

两岸丛篁湿，一夕波浪生。孤灯蓬底宿，江雨蓬背鸣。南来北往客，同听不同情。
潞河舟中
作者：薛瑄
朝代：明

岁月忽如昨，三年又此来。水长通御苑，山近绕金台。谬拟传心学，惭无济世才。永怀清不寐，终夕望三台。
澧州
作者：薛瑄
朝代：明

秋日秋风澧有兰，碧峰如画水如环。荆南自古多骚思，长在閒花野草间。
澹庵卷为谢侍郎乃兄题
作者：薛瑄
朝代：明

闽山何岧峣，闽水亦清泚。中有肥遁人，雅志丘壑美。山田入云耕，结屋傍流水。耕稼有馀閒，琴书时复理。寄兴槁梧中，游心竹素里。庭户无嚣尘，外物绝珍绮。疏食足充餐，絺布良适体。朋来无杂言，谈道而已矣。至乐既无假，浮荣焉足拟。所以忘岁年，足不至州里。白云在高丘，鸣鹤在中沚。安得蹑轻风，一访澹庵子。
濮州道中口号
作者：薛瑄
朝代：明

岁月多从马上过，勋名未立鬓先皤。风霜满面谁能识，极目苍天一放歌。
烟寺晚钟
作者：薛瑄
朝代：明

夕照下山门，清音出烟雾。暝壑一僧还，侧伫寻归路。月上楚天宽，露落洞庭树。
燕子楼
作者：薛瑄
朝代：明

孀妾当时一女流，犹知守节度春秋。往来忘义忘仁者，莫上彭城燕子楼。
狄梁公墓
作者：薛瑄
朝代：明

邙山山下重夷犹，旷世思公涕泪流。荒冢一抔埋义气，丰碑千古表忠谋。李唐神器危还正，武媚妖氛散复收。更赖紫阳华衮笔，奸邪闻见总包羞。
率成
作者：薛瑄
朝代：明

舟过水无迹，云收天本清。外物自纷扰，吾心良独明。
王寺副膺封
作者：薛瑄
朝代：明

教子登科官棘寺，推恩三载到亲闱。共看白发宜乌帽，重喜苍颜称锦衣。奕世荣名今亦少，一门光耀古应稀。还当起閤藏龙敕，长见奎文万丈辉。
王弼墓
作者：薛瑄
朝代：明

四圣千年道久湮，谁从羲画见天真。先生埋骨邙山后，犹有玄虚误世人。
王都宪展祭
作者：薛瑄
朝代：明

天恩新许拜松楸，又送中丞出帝州。尚忆朝端峨獬豸，还看驿路跃骅骝。凤林迎节从天上，鸾诰颁封到陇头。忠孝两全人共仰，可无直笔继春秋。
琅琊行
作者：薛瑄
朝代：明

秦祖琅琊台，坡老超然台。两台千古两寂寞，但见参差云木山崔嵬。我行正值四海升平日，千里连城万家邑。烽堠花开火不惊，林园麦秀雉争集。茫茫一气天无私，山川民物皆欣熙。三事小臣效精白，九重圣主方无为。但愿此景垂过亿万载，天为城郭地为海。人间无处不春台，苏刻秦碑真戏乃。
用旧韵酬海宁李太守四首
作者：薛瑄
朝代：明

闻道先生近著书，高怀雅兴迥难如。兰栽九畹谁同采，竹种千竿自可居。溪水每从晴后钓，山田多向雨中锄。殷勤远道裁诗寄，绝胜骊龙颔下珠。焚香才暇即披书，老去无能得自如。青简尚寻高士传，白云还似野人居。秋风婢子晨供织，细雨儿童晚荷锄。道不远人真可乐，何须象罔索玄珠。四千里外一封书，纵有琼瑶报不如。云水当年思共步，山川此日已安居。霜前枣熟从人打，雨后葵荒欲自锄。白雪调高知和寡，强将鱼目比明珠。五马无劳事简书，一生行止自如如。冥鸿有意随高逝，野鸟忘机伴所居。千树黄柑应自种，一窗青草不须锄。门临沧海秋先觉，长见寒光浴晓珠。
用旧韵酬海宁李太守四首·其一
作者：薛瑄
朝代：明

闻道先生近著书，高怀雅兴迥难如。兰栽九畹谁同采，竹种千竿自可居。溪水每从晴后钓，山田多向雨中锄。殷勤远道裁诗寄，绝胜骊龙颔下珠。
用旧韵酬海宁李太守四首·其三
作者：薛瑄
朝代：明

四千里外一封书，纵有琼瑶报不如。云水当年思共步，山川此日已安居。霜前枣熟从人打，雨后葵荒欲自锄。白雪调高知和寡，强将鱼目比明珠。
用旧韵酬海宁李太守四首·其二
作者：薛瑄
朝代：明

焚香才暇即披书，老去无能得自如。青简尚寻高士传，白云还似野人居。秋风婢子晨供织，细雨儿童晚荷锄。道不远人真可乐，何须象罔索玄珠。
用旧韵酬海宁李太守四首·其四
作者：薛瑄
朝代：明

五马无劳事简书，一生行止自如如。冥鸿有意随高逝，野鸟忘机伴所居。千树黄柑应自种，一窗青草不须锄。门临沧海秋先觉，长见寒光浴晓珠。
由蓼子谷取捷路抵巩黄河北徙有感
作者：薛瑄
朝代：明

此路经过已十年，重来河水变桑田。西风不尽登临意，又见寒鸦下夕烟。
画梅歌为朱大理题
作者：薛瑄
朝代：明
体裁：古风

天地有清气，钟人亦钟物。阿谁写出江南春，彷佛湖山见佳木。老干何槎牙，柔条亦森罗。疏枝夭矫相交加，花神幻出连空葩。长风吹落天家雪，万蕊千枝晓争白。瑶台仙子舞衣飘，姑射神人佩珠结。冰玉之姿孰与伦，生来不受半点尘。野草閒花真琐屑，粗桃俗李徒纷纭。物意有如此，人间真太奇。庾岭何须访消息，孤山不用寻横枝。但愿江山处处结真味，共与盐鹾调六气。星骑箕尾若可追，编书垂誉过千世。
画梅歌为朱大理题
作者：薛瑄
朝代：明

天地有清气，钟人亦钟物。阿谁写出江南春，彷佛湖山见佳木。老干何槎牙，柔条亦森罗。疏枝夭矫相交加，花神幻出连空葩。长风吹落天家雪，万蕊千枝晓争白。瑶台仙子舞衣飘，姑射神人佩珠结。冰玉之姿孰与伦，生来不受半点尘。野草閒花真？屑，粗桃俗李徒纷纭。物意有如此，人间真太奇。庾岭何须访消息，孤山不用寻横枝。但愿江山处处结真味，共与盐鹾调六气。星骑箕尾若可追，编书垂誉过千世。
留别姚克脩御史
作者：薛瑄
朝代：明

交情方断昔人金，班马俄闻载路音。郡邑行看东鲁近，衣冠祗隔内台深。朝中鹓侣思同入，海上仙山忆独临。壮志拟磨三尺剑，分携宁遣鬓霜侵。
留别文孙王宋四广文
作者：薛瑄
朝代：明

我客并州岁宴时，偶然相见即相知。香醪浅酌还深酌，佳句朝题复暮题。意气难逢今日好，风流不让古人为。嗟予走马明朝去，雪岭冰崖有所思。
留别王大尹
作者：薛瑄
朝代：明

忆昔年少登公堂，公堂开宴罗笙簧。红烛传觞鹦鹉煖，锦笺落笔蛟龙翔。贤侯爱客情无已，留连夜宿重帘里。香消古鼎语未阑，月满雕梁眠未起。中间契阔十年馀，千里关山恨索居。何意今朝复相见，烹羊酾酒为欢娱。愧我马蹄随计吏，朔风又捲河梁袂。握手难忘父母邦，铭心佩感贤侯义。贤侯之义孰与俦，冰壶玉鉴涵清秋。报政行将觐明主，春花相约凤池头。
留别诸友八首
作者：薛瑄
朝代：明

留连冉冉已过夏，离别匆匆又值秋。酒尽玉壶歌舞散，月明千里照汾流。多情累月重留连，惆怅西风送别筵。咫尺江山暂分手，及归应在早花前。绿树秋风起夕凉，离筵歌舞断人肠。欲知别后相思切，明月关山满路霜。楼头钟尽晓风清，南陌殷勤送我行。十里汾流两岸月，祗应总是别离情。汾水西风生夕波，离筵忍听唱骊歌。男儿不洒相思泪，翠袖红裙奈若何。离鸾别鹤不须愁，暂向中州访旧游。待我明年二三月，看花同上禹门楼。扁舟清晓渡汾河，露草风芦两岸多。却望高城云雾尽，好山一带列青蛾。锦瑟银筝酒半酣，离情几许旧曾谙。却怜后夜相思处，三晋山高月正南。
留别诸友八首·其一
作者：薛瑄
朝代：明

留连冉冉已过夏，离别匆匆又值秋。酒尽玉壶歌舞散，月明千里照汾流。
留别诸友八首·其七
作者：薛瑄
朝代：明

扁舟清晓渡汾河，露草风芦两岸多。却望高城云雾尽，好山一带列青蛾。
留别诸友八首·其三
作者：薛瑄
朝代：明

绿树秋风起夕凉，离筵歌舞断人肠。欲知别后相思切，明月关山满路霜。
留别诸友八首·其二
作者：薛瑄
朝代：明

多情累月重留连，惆怅西风送别筵。咫尺江山暂分手，及归应在早花前。
留别诸友八首·其五
作者：薛瑄
朝代：明

汾水西风生夕波，离筵忍听唱骊歌。男儿不洒相思泪，翠袖红裙奈若何。
留别诸友八首·其八
作者：薛瑄
朝代：明

锦瑟银筝酒半酣，离情几许旧曾谙。却怜后夜相思处，三晋山高月正南。
留别诸友八首·其六
作者：薛瑄
朝代：明

离鸾别鹤不须愁，暂向中州访旧游。待我明年二三月，看花同上禹门楼。
留别诸友八首·其四
作者：薛瑄
朝代：明

楼头钟尽晓风清，南陌殷勤送我行。十里汾流两岸月，祗应总是别离情。
留别赵彬
作者：薛瑄
朝代：明

知子于今近十年，中间消息两茫然。宁知京国相逢处，又是都门惜别筵。上苑榴花偏向日，官河杨柳正含烟。临岐握手无他语，愿笃清脩继往贤。
留别邓司训
作者：薛瑄
朝代：明

偶过儒宫几日留，广文清义若为酬。连床夜听萧萧雨，联句朝吟淅淅秋。临水乍惊新涨急，看山还喜远青浮。蝉声驿路明朝别，回首高城古木稠。
留别院中诸友
作者：薛瑄
朝代：明

几年骑马听朝鸡，宪府追踪愧品题。散木自知非伟器，青云何幸陟仙梯。已逢盛世无裨补，更接英僚惜解携。便捧天书天上去，五云回首是三齐。
留赠杨景端二首
作者：薛瑄
朝代：明

千里归来访故人，喜闻结屋涧之滨。手披青史寻高士，头戴乌巾学隐伦。樽酒细倾延好客，斑衣轻舞奉慈亲。自惭东抹西涂手，又促行珂觐紫宸。秖闻腾踏上亨衢，何事中林又卜居。谷口引泉看灌溉，陇头植杖劝耕锄。还同主妇供亲膳，更课儿童读古书。莫向家山穷此乐，好将功业赞唐虞。
留赠杨景端二首·其一
作者：薛瑄
朝代：明

千里归来访故人，喜闻结屋涧之滨。手披青史寻高士，头戴乌巾学隐伦。樽酒细倾延好客，斑衣轻舞奉慈亲。自惭东抹西涂手，又促行珂觐紫宸。
留赠杨景端二首·其二
作者：薛瑄
朝代：明

秖闻腾踏上亨衢，何事中林又卜居。谷口引泉看灌溉，陇头植杖劝耕锄。还同主妇供亲膳，更课儿童读古书。莫向家山穷此乐，好将功业赞唐虞。
留赠沈仲安广文
作者：薛瑄
朝代：明

年来初识沈休文，楚楚才名迥出群。学道每能安素履，论交端拟薄浮云。几连华榻眠春晓，又共清灯语夜分。我向湖南重相忆，莫忘书札往来闻。
病齿
作者：薛瑄
朝代：明

病齿经时久，忧烦屡搅肠。吟哦良觉废，诵读总相妨。志切风雷益，心惩噬嗑刚。古柔无所苦，因悟养生方。
登中条山东头
作者：薛瑄
朝代：明

魏国中条此尽头，登临暇日兴悠悠。两崖势转黄流静，万壑声寒碧树秋。官舍飞甍临远谷，琳宫细路绕层丘。风光满目皆吾土，逸气飘然总胜游。
登中条山望大河有怀戴赵二同年
作者：薛瑄
朝代：明

登高遥望大河南，木落天空爽气含。细路微茫通沔洛，乱山重叠接崤函。白云关塞新过雁，黄叶园林旧驻骖。最忆韶阳同榜客，往来长是纵清谈。
登南坡
作者：薛瑄
朝代：明

土阜层层有万盘，偶来高顶望人寰。满川宿麦浮青浪，一带晴岚列翠鬟。何处云霞迷碛石，数村桑柘绕绵山。唐风晋问凭谁说，地阔天高雁影閒。
登南坡
作者：薛瑄
朝代：明

雨霁陟岧峣，凉风作阵飘。目随青嶂远，心与白云高。野草连冈细，家林百尺乔。茫茫天宇内，倦鸟已安巢。
登小孤山
作者：薛瑄
朝代：明

二十年前曾过此，今朝重上小孤山。九霄旭日清光近，万里秋风爽气寒。南纪诸峰连地脉，东流众水会天关。江山不尽登临兴，望阙思亲正倚阑。
登岳阳楼四首
作者：薛瑄
朝代：明

人间闻有岳阳楼，三十年来快此游。举目但知天地阔，凭阑不管岁华流。江通巴蜀千山涨，湖接潇湘万顷秋。浩想希文话忧乐，关河直北是中州。高城粉堞背层山，城上危楼俯急湍。湖水欲包天地外，棹歌只在水云间。湘灵鼓瑟今何在，仙子凌风去未还。遍倚阑干阅今古，白云渺渺白鸥閒。玉斧飞霜过洞庭，岳阳楼上寄高情。天涯楚树千行绿，湖面君山一点青。今古留题才浩渺，往来登览岁峥嵘。中天徙倚多时节，笑挹高风满抱清。泽国西风净晓烟，登临暇日兴悠然。连空海水浮员峤，拍岸江声送画船。兰若满汀怀楚客，云霞终古忆飞仙。东南壮观知应少，细读留题记往年。
登岳阳楼四首·其一
作者：薛瑄
朝代：明

人间闻有岳阳楼，三十年来快此游。举目但知天地阔，凭阑不管岁华流。江通巴蜀千山涨，湖接潇湘万顷秋。浩想希文话忧乐，关河直北是中州。
登岳阳楼四首·其三
作者：薛瑄
朝代：明

玉斧飞霜过洞庭，岳阳楼上寄高情。天涯楚树千行绿，湖面君山一点青。今古留题才浩渺，往来登览岁峥嵘。中天徙倚多时节，笑挹高风满抱清。
登岳阳楼四首·其二
作者：薛瑄
朝代：明

高城粉堞背层山，城上危楼俯急湍。湖水欲包天地外，棹歌只在水云间。湘灵鼓瑟今何在，仙子凌风去未还。遍倚阑干阅今古，白云渺渺白鸥閒。
登岳阳楼四首·其四
作者：薛瑄
朝代：明

泽国西风净晓烟，登临暇日兴悠然。连空海水浮员峤，拍岸江声送画船。兰若满汀怀楚客，云霞终古忆飞仙。东南壮观知应少，细读留题记往年。
登州抵福山道中二首
作者：薛瑄
朝代：明

冈岭高还下，荒村断复连。波涛风捲雪，岛屿日生烟。水坼人间境，春融世外天。云霞今古异，何处有神仙。正是春光好，重来海上行。轻鸥联影落，旅雁一行鸣。徐市三山棹，安期万古名。只今俱泯没，惟见水云平。
登州抵福山道中二首·其一
作者：薛瑄
朝代：明

冈岭高还下，荒村断复连。波涛风捲雪，岛屿日生烟。水坼人间境，春融世外天。云霞今古异，何处有神仙。
登州抵福山道中二首·其二
作者：薛瑄
朝代：明

正是春光好，重来海上行。轻鸥联影落，旅雁一行鸣。徐市三山棹，安期万古名。只今俱泯没，惟见水云平。
登州行
作者：薛瑄
朝代：明

骢马晓辞莱子国，北上高冈俯辽碣。辽碣万里天风寒，山溪二月凌澌结。空濛极目春无边，春涛汹汹摇春烟。还从绝岭下长坂，高城忽起沧溟前。沧溟倒浸红楼影，通衢豁达尘埃静。已应持节是明时，况复观风得佳境。天开海阔霜台高，霜台远思何飘飘。巨鳌戴山真浪语，大方见笑非虚谣。乾坤俯仰高歌起，有物无名大莫比。瀛海茫茫未足誇，真是人间一泓水。
登平陆城楼四首
作者：薛瑄
朝代：明

独倚危楼日向西，洪河风起浪高低。中条北去无多路，回首乡关路不迷。断岸奔流万里风，疏林黄叶九秋中。画阑干外斜阳暮，并作离愁一段浓。客愁偏向九秋多，况复登楼望浊河。相去弘农才咫尺，苦无一苇暂从过。中条秋色满山城，一上危楼感慨生。天外黄流来滚滚，扁舟端拟驾长鲸。
登平陆城楼四首·其一
作者：薛瑄
朝代：明

独倚危楼日向西，洪河风起浪高低。中条北去无多路，回首乡关路不迷。
登平陆城楼四首·其三
作者：薛瑄
朝代：明

客愁偏向九秋多，况复登楼望浊河。相去弘农才咫尺，苦无一苇暂从过。
登平陆城楼四首·其二
作者：薛瑄
朝代：明

断岸奔流万里风，疏林黄叶九秋中。画阑干外斜阳暮，并作离愁一段浓。
登平陆城楼四首·其四
作者：薛瑄
朝代：明

中条秋色满山城，一上危楼感慨生。天外黄流来滚滚，扁舟端拟驾长鲸。
登沅州城楼
作者：薛瑄
朝代：明

缥缈飞楼面面通，霜台多暇此从容。窗含晓日烟霄上，城绕秋山锦绣中。天压大荒均雨露，地包绝域尽提封。小臣弭节裁诗日，诞播皇风万国同。
登温县城
作者：薛瑄
朝代：明

古堞攀跻最上层，烟芜渺渺望中平。大河波浪排空浊，少室峰峦隔岸青。巷陌雨馀林影润，城壕风起柳花轻。平生最喜登高赋，况有沽来酒满瓶。
登盂城驿楼
作者：薛瑄
朝代：明

驿楼清望远，漫漫野湖平。雪树迷村白，沙鸥泛水明。春烟浮近市，午日照高城。何限船依岸，危樯出杳冥。
登科后还家省侍
作者：薛瑄
朝代：明

万里鹏程浩荡飞，千年际遇古今稀。初从天上看金榜，又向人间戏綵衣。卫水南旋帆漠漠，晋山西上马騑騑。君亲恩比沧溟大，忠孝深期愿莫违。
登资圣阁二首
作者：薛瑄
朝代：明

梁苑清秋白昼閒，偶寻名刹扣禅关。百盘飞磴身遥上，千尺危阑手自攀。已见神游朝贝阙，便从羽化出尘寰。中天俯仰多时节，飒飒天风冷佩环。化人楼閤倚晴霄，大地山河极望遥。秋入淮黄波浩荡，云开嵩少影岧峣。九天沆瀣寒堪吸，八牖星辰近可招。十二曲阑浑倚遍，一襟凉思正飘飘。
登资圣阁二首·其一
作者：薛瑄
朝代：明

梁苑清秋白昼閒，偶寻名刹扣禅关。百盘飞磴身遥上，千尺危阑手自攀。已见神游朝贝阙，便从羽化出尘寰。中天俯仰多时节，飒飒天风冷佩环。
登资圣阁二首·其二
作者：薛瑄
朝代：明

化人楼閤倚晴霄，大地山河极望遥。秋入淮黄波浩荡，云开嵩少影岧峣。九天沆瀣寒堪吸，八牖星辰近可招。十二曲阑浑倚遍，一襟凉思正飘飘。
登金牛驿楼
作者：薛瑄
朝代：明

好山四巃嵷，汉水前萦绕。小楼试一登，山水青未了。因思大禹时，洪流方浩渺。乃竭胼胝劳，神功弥八表。岷山在经纪，岷江亦疏导。贡赋分九州，梁州已通道。世传金牛诞，曾不细搜讨。山驿赋短章，将为愚者晓。
盂城驿雪中咏竹
作者：薛瑄
朝代：明

高沙有候馆，阑槛殊幽清。槛内足凡木，凋萎不可名。独彼凌云竹，郁有冒雪青。飘萧散寒叶，修直摇苍茎。灵籁奏清响，锵若金石鸣。晴霄吐华月，流影乱虚明。赏玩竟朝夕，似当西南朋。乃知岁寒操，匪独松柏贞。矢心又不如，愧我为物灵。
盆池鱼
作者：薛瑄
朝代：明

浮游南北与西束，不出区区斗水中。何似巨鳞居大海，波涵天地浪摇风。
益阳咏古
作者：薛瑄
朝代：明

澬水西来绕县流，烟波远接洞庭秋。津头客舫足江货，岸畔人家多竹楼。甘垒草荒秋月淡，裴亭树老暮烟稠。浮丘仙子何须问，我亦当年赋远游。
益阳山行遇雨
作者：薛瑄
朝代：明

云林漠漠雨凄凄，节节危桥曲曲溪。可是青骢行处稳，满山红叶衬秋泥。
盐亭道中
作者：薛瑄
朝代：明

舟度嘉陵见锦屏，西行几驿到盐亭。好山最爱连峰秀，佳木偏怜古柏青。老志不移方寸赤，远游宁怯鬓毛星。休誇谕蜀相如檄，干羽深期舞舜庭。
直沽舟中
作者：薛瑄
朝代：明

潮来两岸平，风顺一帆轻。海阔浮云白，天低野树青。久叨持斧客，非是弃繻生。岱岳行看近，秋高试一登。
看木瓜花
作者：薛瑄
朝代：明

杏艳桃夭二月终，好花难比木瓜红。回头总愧青青柏，生怕林间一夜风。
看杨花戏作
作者：薛瑄
朝代：明

纷纷拂拂雪花香，旋逐回风过粉墙。坐困绿阴看未足，无端春思正悠扬。
看鹤楼二首
作者：薛瑄
朝代：明

石磴盘云到上头，高风五月已惊秋。眼空四海无纤物，惟见黄河天际流。一柱巍峨势独尊，铁崖三面下无根。偶登绝顶思前事，满目河山孰与论。
看鹤楼二首·其一
作者：薛瑄
朝代：明

石磴盘云到上头，高风五月已惊秋。眼空四海无纤物，惟见黄河天际流。
看鹤楼二首·其二
作者：薛瑄
朝代：明

一柱巍峨势独尊，铁崖三面下无根。偶登绝顶思前事，满目河山孰与论。
睡熟
作者：薛瑄
朝代：明

睡熟不知风大作，到晓犹闻波浪声。起坐觅纸欲题句，却忆远人无限情。
睡起偶题
作者：薛瑄
朝代：明

睡起凉风入，空庭过雨馀。几竿窗外竹，数卷案头书。欲淡心无竞，官閒乐自如。老知安所寓，不复更区区。
睡起口号
作者：薛瑄
朝代：明

睡起霜台万虑清，天时物理独关情。黄梅熟后无风落，翠藓看来冒雨生。学向静中方识味，道全身内不干名。悬知千古无言子，不信人间有六经。
石龛
作者：薛瑄
朝代：明

古屋纵横半亩馀，只疑神鬼护阴虚。苍崖直上通元气，点点寒泉滴露珠。
磁州咏古二首
作者：薛瑄
朝代：明

北来行色正骎骎，马傍西山静客襟。滏水源从龙洞出，漳河流自发鸠深。卓茆亭古无遗响，胜景园空罢赏心。翘首川原思故老，尚留珠玉到如今。持节南行过滏阳，川原缭绕接衡漳。神麇山下河流出，牛尾冈头故冢荒。风月旧楼馀断刻，大明遗刹有名章。园林花木南薰细，犹似祥莲九夏香。
磁州咏古二首·其一
作者：薛瑄
朝代：明

北来行色正骎骎，马傍西山静客襟。滏水源从龙洞出，漳河流自发鸠深。卓茆亭古无遗响，胜景园空罢赏心。翘首川原思故老，尚留珠玉到如今。
磁州咏古二首·其二
作者：薛瑄
朝代：明

持节南行过滏阳，川原缭绕接衡漳。神麇山下河流出，牛尾冈头故冢荒。风月旧楼馀断刻，大明遗刹有名章。园林花木南薰细，犹似祥莲九夏香。
示京子
作者：薛瑄
朝代：明

京子年今十七时，青春正好力书诗。儿童气象都无异，问学薰陶始见奇。道大必先行孝弟，业荒须切戒游嬉。老来善恶由今日，汝父之言汝细思。
示儿
作者：薛瑄
朝代：明
体裁：古风

我祖自奚仲，奕代河东居。家本尚儒素，业岂羞寒虚。先君绍前烈，奋迹由诗书。勤勤教诸子，为善乐有馀。藐孤钦诲言，而敢忘斯须。忆从向学日，爰自丱角初。吟哦竟朝昏，诵习忘饥劬。收敛心自得，放佚已不趋。周旋恐失坠，日奉庭闱娱。立年忝科名，严训尤渠渠。进学固无怠，即仕其慎诸。承欢曾几何，风木俄悲吁。追慕复何及，首疾心更瘉。中间趋明诏，皇渥弥寰区。禄有不家食，官有台阁居。循才觉孱弱，素报知蔑如。以兹宠若惊，自治如菑畬。更念汝四子，赋质各有殊。当思祖泽长，勿贻汝父虞。汝父岂可师，不有贤圣欤。孝友亟敦励，心性勿填淤。匪善人莫交，匪义财莫需。止酒戒狂诞，窒欲谨湛濡。从欲剧坠石，放言甚奔车。言多必招戾，恶积终殒躯。人生有定分，造化司柄枢。穷达由天然，富贵非人且。敛迹甚勿竞，闭户宜自虑。但使德学充，不愧金璧储。达即思致泽，乐即思贤儒。小子敬所植，永久期无逾。
示弟瑭
作者：薛瑄
朝代：明

大屋星霜久，新年雨雪频。田园知己薄，生计可忘勤。乔木宜思祖，鸡豚莫恼邻。东堂花几树，应与岁俱春。
示昌子
作者：薛瑄
朝代：明

昌子今虽十岁馀，圣功元自养蒙初。莫求俗辈梨兼栗，须读前人诗与书。抄手出门毋浪戏，正襟掩户要端居。汝亲愿汝身长日，头角峥嵘与众殊。
示胜子
作者：薛瑄
朝代：明

胜子行将至立年，光阴莫使暂虚延。收心切要存天理，闭户常须阅简编。玉不磨砻难作器，人非问学岂成贤。汝亲愿汝为君子，朝夕应须念此言。
祇命山东
作者：薛瑄
朝代：明

手捧天书出禁中，又乘骢马按山东。秋烟荏苒连沧海，晓日熹微见岱宗。已沐圣明新化雨，乃瞻邹鲁旧儒风。小臣谬忝咨询职，愿得英贤佐九重。
神州八景 其一 琼岛春云
作者：薛瑄
朝代：明

昨夜东风海上过，玉京瑶岛得春多。数峰秀色分金碧，满谷祥云绚绮罗。映日已增千古瑞，随风频绕万年柯。祗看出岫为霖处，长济苍生乐泰和。
神州八景 其七 金台夕照
作者：薛瑄
朝代：明

千年玄社已消沉，尚有荒台仅数寻。坏埒只今生翠藓，颓垣不复贮黄金。山衔落日留残照，树拥孤云带夕阴。骏马无声衰草合，冷风凉月暮虫吟。
神州八景 其三 玉泉垂虹
作者：薛瑄
朝代：明

山泽从来一气通，山头飞瀑泻玲珑。随云已作千秋雨，映日还为五色虹。瑶涧金银腾宝气，碧霄珠玉溅高风。若为剪取冰千尺，一洗尘怀万斛空。
神州八景 其二 太液秋波
作者：薛瑄
朝代：明

仙家岛屿绕瀛洲，一镜波澄淡霭收。影浸玉楼先得月，光铺翠簟早生秋。九霄气接银河迥，万顷风行雪浪浮。自是此中涵帝泽，年年长向世间流。
神州八景 其五 卢沟晓月
作者：薛瑄
朝代：明

一曲清流绕帝畿，宿云收尽曙光微。疏星尚照离离影，残月犹涵淡淡晖。霜滑石桥征铎响，风清沙渚塞鸿飞。经行并觉尘埃尽，多少清光上客衣。
神州八景 其八 西山晴雪
作者：薛瑄
朝代：明

皇都一夜散瑶华，晓见西山霁景嘉。照日冻泉封素练，蹴天潮海涨银沙。晴晖近接仙人掌，爽气平浮上帝家。多少玉堂挥翰手，此时清兴正无涯。
神州八景 其六 蓟门烟树
作者：薛瑄
朝代：明

石门相对一川平，嘉树依依接凤城。密绕溪村云未敛，半遮山寺雨初晴。归鸦向夕穿新绿，娇鸟啼春护落英。试向高原凝望处，祗疑韦偃画初成。
神州八景 其四 居庸叠翠
作者：薛瑄
朝代：明

玉峰相向复相连，一雨初收霁景鲜。横界晓空青未了，平浮春野翠无边。凤城佳气通朝霭，鳌海晴辉接曙烟。自是古今天设险，皇图永奠亿千年。
神州八景·琼岛春云
作者：薛瑄
朝代：明

昨夜东风海上过，玉京瑶岛得春多。数峰秀色分金碧，满谷祥云绚绮罗。映日已增千古瑞，随风频绕万年柯。祗看出岫为霖处，长济苍生乐泰和。仙家岛屿绕瀛洲，一镜波澄淡霭收。影浸玉楼先得月，光铺翠簟早生秋。九霄气接银河迥，万顷风行雪浪浮。自是此中涵帝泽，年年长向世间流。山泽从来一气通，山头飞瀑泻玲珑。随云已作千秋雨，映日还为五色虹。瑶涧金银腾宝气，碧霄珠玉溅高风。若为剪取冰千尺，一洗尘怀万斛空。玉峰相向复相连，一雨初收霁景鲜。横界晓空青未了，平浮春野翠无边。凤城佳气通朝霭，鳌海晴辉接曙烟。自是古今天设险，皇图永奠亿千年。一曲清流绕帝畿，宿云收尽曙光微。疏星尚照离离影，残月犹涵淡淡晖。霜滑石桥征铎响，风清沙渚塞鸿飞。经行并觉尘埃尽，多少清光上客衣。石门相对一川平，嘉树依依接凤城。密绕溪村云未敛，半遮山寺雨初晴。归鸦向夕穿新绿，娇鸟啼春护落英。试向高原凝望处，祗疑韦偃画初成。千年玄社已消沉，尚有荒台仅数寻。坏埒只今生翠藓，颓垣不复贮黄金。山衔落日留残照，树拥孤云带夕阴。骏马无声衰草合，冷风凉月暮虫吟。皇都一夜散瑶华，晓见西山霁景嘉。照日冻泉封素练，蹴天潮海涨银沙。晴晖近接仙人掌，爽气平浮上帝家。多少玉堂挥翰手，此时清兴正无涯。
禹门
作者：薛瑄
朝代：明

连山忽断禹门开，中有黄流万里来。更欲登临穷胜观，却愁咫尺会风雷。
秋夜
作者：薛瑄
朝代：明

泠泠碧窗风，皎皎疏帘月。重门掩秋霜，素练捣寒雪。
秋思二首
作者：薛瑄
朝代：明

秋来何所思？所思在远道。洞庭木叶霜，楚泽芙蓉老。欲济怀方舟，风波殊浩浩。寄言双白鹤，尔来苦不早。登高望沧海，长风欻来过。九鳌互低昂，三山郁嵯峨。绰约众仙子，飘飘戏其阿。手把珊瑚枝，笑拂扶桑柯。我欲往从之，道远百怪多。安得骑鸿鹄，乘风越洪波。举鞭逐蛟蜃，仗剑驱鼋鼍。永与众仙会，遨游养天和。
秋思二首·其一
作者：薛瑄
朝代：明
体裁：古风

秋来何所思，所思在远道。洞庭木叶霜，楚泽芙蓉老。欲济怀方舟，风波殊浩浩。寄言双白鹤，尔来苦不早。
秋思二首·其一
作者：薛瑄
朝代：明

秋来何所思？所思在远道。洞庭木叶霜，楚泽芙蓉老。欲济怀方舟，风波殊浩浩。寄言双白鹤，尔来苦不早。
秋思二首·其二
作者：薛瑄
朝代：明

登高望沧海，长风欻来过。九鳌互低昂，三山郁嵯峨。绰约众仙子，飘飘戏其阿。手把珊瑚枝，笑拂扶桑柯。我欲往从之，道远百怪多。安得骑鸿鹄，乘风越洪波。举鞭逐蛟蜃，仗剑驱鼋鼍。永与众仙会，遨游养天和。
秋日
作者：薛瑄
朝代：明

窗户凉风似水流，河汾八月又惊秋。寒蜩嘒嘒鸣何切，社燕翩翩去不留。饮水难期前圣乐，乞墦才免昔人羞。求田问舍安吾老，不羡元龙百尺楼。
秋日东平道中
作者：薛瑄
朝代：明

齐鲁西风草树秋，川原高下过东州。道边白鹤来华表，陌上苍麟卧古丘。九曲半应非禹迹，三山何处是仙洲。经行俯仰成今昔，却忆当年赋远游。
秋日家山杂咏五首
作者：薛瑄
朝代：明

八月家山觉早凉，登临怀古兴何长。醉乡乐土输王绩，鲁国高文老卜商。汉祀汾阴遗庙在，殷迁耿邑故城荒。楼船箫鼓空流水，一曲秋风菊又芳。孤城北望万峰高，禹凿龙门势独豪。三晋山河还表里，千年人物旧风骚。子安诗在名犹盛，太史书成志已劳。难觅醉乡王学士，秋来禾黍满东皋。萧萧林壑动秋风，独上崇冈四望同。九折河流皆禹迹，千年疆宇总尧封。龙门献策文中子，麟趾成书太史公。搔首高人今远矣，断云满目送征鸿。黯淡轻阴结远天，无边秋色正萧然。苍崖断岸西风里，古刹荒祠夕照边。黄菊已随陶令老，丹砂不信葛洪仙。豪华靡靡皆如此，惟有骚人丽句传。云山西去接昆崙，河水东来下禹门。疏凿但能留胜迹，浮沈谁复问真源。将军三箭功何似，教授千年道仅存。独立西风看秋色，几多心事向谁论。
秋日家山杂咏五首·其一
作者：薛瑄
朝代：明

八月家山觉早凉，登临怀古兴何长。醉乡乐土输王绩，鲁国高文老卜商。汉祀汾阴遗庙在，殷迁耿邑故城荒。楼船箫鼓空流水，一曲秋风菊又芳。
秋日家山杂咏五首·其三
作者：薛瑄
朝代：明

萧萧林壑动秋风，独上崇冈四望同。九折河流皆禹迹，千年疆宇总尧封。龙门献策文中子，麟趾成书太史公。搔首高人今远矣，断云满目送征鸿。
秋日家山杂咏五首·其二
作者：薛瑄
朝代：明

孤城北望万峰高，禹凿龙门势独豪。三晋山河还表里，千年人物旧风骚。子安诗在名犹盛，太史书成志已劳。难觅醉乡王学士，秋来禾黍满东皋。
秋日家山杂咏五首·其五
作者：薛瑄
朝代：明

云山西去接昆崙，河水东来下禹门。疏凿但能留胜迹，浮沈谁复问真源。将军三箭功何似，教授千年道仅存。独立西风看秋色，几多心事向谁论。
秋日家山杂咏五首·其四
作者：薛瑄
朝代：明

黯淡轻阴结远天，无边秋色正萧然。苍崖断岸西风里，古刹荒祠夕照边。黄菊已随陶令老，丹砂不信葛洪仙。豪华靡靡皆如此，惟有骚人丽句传。
秋日寄王嘉靖
作者：薛瑄
朝代：明

渔阳秋色动关河，辽右天晴一雁过。白社高人浑懒慢，青毡学士久蹉跎。西风对酒砧声切，良夜调琴月影多。珍重远书劳问讯，相思千里奈情何。
秋日崤沔道中
作者：薛瑄
朝代：明

匹马重经旧路岐，西风萧瑟晚秋时。山川阅世无今古，花草娱人有盛衰。几道泉鸣幽涧石，两崖蝉响夕阳枝。秪应词客偏多感，处处秋光首首诗。
秋日杂咏二首·其一
作者：薛瑄
朝代：明
体裁：古风

庭树生秋风，微凉入衾枕。久客得无思，远意复谁谂。道腴足充餐，天和可当饮。以兹拨离忧，僻好安所禀。大义自古来，旋覆吾已审。
秋日杂咏二首·其二
作者：薛瑄
朝代：明
体裁：古风

翻翻高荷叶，秋雨生微凉。岂不怀远道，抚时坐空堂。何以为我欢，简策多遗芳。古人不可作，古道不可忘。兹理将无坠，欲语堕渺茫。安得忘言子，相与倾一觞。
秋日灵岩道中
作者：薛瑄
朝代：明

路入山门景便幽，高风不断石林秋。照人霜叶红于染，拂袖岚光翠欲流。几过野桥横绝涧，遥从古刹见高楼。北峰直与天相接，更拟攀萝到上头。
秋日王屋道中五首
作者：薛瑄
朝代：明

崎岖连日太行中，王屋名存县已空。济水难寻潜地脉，天坛遥见出云峰。黄花夹道开清露，红树漫山醉晚风。处处登高重回首，客怀秋思浩无穷。路转山回处处迷，不登绝顶即寻溪。寒泉彻底清人目，乱石盘空割马蹄。绕径黄花犹戏蝶，隔村红树乍闻鸡。无端客思匆匆甚，好景其如每倦题。地辟天开有此山，经行祗觉碍人寰。久知元气包空外，细看长松走石间。有水游鱼还上下，无名啼鸟尚间关。高秋不尽登临兴，客况何由一日閒。尽日区区历险艰，山光时为破愁颜。一川霜叶翻红袖，几簇烟岚绾翠鬟。佩玉声清秋涧急，旌幢影落暮云寒。时登绝顶看天地，元气氤氲杳霭宽。寥落山家处处稀，寻幽陟巘马行迟。满溪红叶沉秋水，半岭霜棉吐夕晖。雨霁石田收稼了，烟深松径负薪归。诗成只恐山灵笑，千仞峰头一振衣。
秋日王屋道中五首·其一
作者：薛瑄
朝代：明

崎岖连日太行中，王屋名存县已空。济水难寻潜地脉，天坛遥见出云峰。黄花夹道开清露，红树漫山醉晚风。处处登高重回首，客怀秋思浩无穷。
秋日王屋道中五首·其三
作者：薛瑄
朝代：明

地辟天开有此山，经行祗觉碍人寰。久知元气包空外，细看长松走石间。有水游鱼还上下，无名啼鸟尚间关。高秋不尽登临兴，客况何由一日閒。
秋日王屋道中五首·其二
作者：薛瑄
朝代：明

路转山回处处迷，不登绝顶即寻溪。寒泉彻底清人目，乱石盘空割马蹄。绕径黄花犹戏蝶，隔村红树乍闻鸡。无端客思匆匆甚，好景其如每倦题。
秋日王屋道中五首·其五
作者：薛瑄
朝代：明

寥落山家处处稀，寻幽陟巘马行迟。满溪红叶沉秋水，半岭霜棉吐夕晖。雨霁石田收稼了，烟深松径负薪归。诗成只恐山灵笑，千仞峰头一振衣。
秋日王屋道中五首·其四
作者：薛瑄
朝代：明

尽日区区历险艰，山光时为破愁颜。一川霜叶翻红袖，几簇烟岚绾翠鬟。佩玉声清秋涧急，旌幢影落暮云寒。时登绝顶看天地，元气氤氲杳霭宽。
秋日过洛阳
作者：薛瑄
朝代：明

洛阳城西今又来，飒飒秋风吹客怀。禾黍荆榛蛩韵切，昔人曾此起楼台。
秋日遣兴简陈广文
作者：薛瑄
朝代：明

西风连日雨初晴，已觉新凉满户庭。玄鸟相将宁见影，寒蝉寂寞已无声。能文解动高人兴，对酒谁同好客情。赖是长沙老词伯，新诗相送小童清。
穆陵关
作者：薛瑄
朝代：明

危哉穆陵关，高出众山顶。地势愈觉宽，天宇相回迥。林木何萧森，首夏风色冷。山楼试一登，眺览恣遐骋。沂岱环西阴，淮海接南岭。齐州走北川，扶桑控东影。道里会一门，山川挈要领。缅思千古前，豪伯互吞并。齐履空复然，秦蚕已侵境。干戈被长峦，生民困鱼鼎。于今天道旋，四裔守安静。山行昼落然，水宿夜无警。顾我观风人，符节得屡秉。作诗纪兹行，传与山将永。
穆陵关夜雨
作者：薛瑄
朝代：明

万山绝顶穆陵关，一上山楼五月寒。烟树满川浮瞑色，晚风吹雨湿阑干。
穆陵关夜雨
作者：薛瑄
朝代：明

暝色来远谷，清风动华烛。山楼雨声寒，罗帷人独宿。
立春
作者：薛瑄
朝代：明

辰阳城里遇新春，箫鼓蛮歌动四邻。溪峒总无前世梗，猺獞咸仰大明仁。官梅向客开何数，江柳催时发更频。春酒一杯聊自劝，瞻天未已又思亲。
立春日
作者：薛瑄
朝代：明

腊尽残年冉冉过，又逢春日兴偏多。故应节序经千古，自信行藏老一窝。生菜任教纤手送，新醪微觉寸心和。乾坤俯仰无穷意，閒对东风一放歌。
立秋日
作者：薛瑄
朝代：明

雨晴新涨落汾黄，绿树风生户牖凉。跋马空怀登远道，闻蝉还喜是吾乡。离离禾黍东皋近，缈缈云霞北岭长。有酒便堪消暇日，流年不管鬓成霜。
竹下四首
作者：薛瑄
朝代：明

翠拥如云竹，门开一径深。成林常少日，接叶自多阴。山鸟时闻啭，风蝉忽听吟。把书閒读处，凉籁觉心清。爱此竹林僻，千竿翠叶交。湿衣清露重，到面好风飘。旋解龙鳞箨，新抽凤尾梢。径幽仍宛转，聊此慰逍遥。夜雨朝来霁，閒从竹下行。尚馀零露湿，倍有好风生。凌乱阴还厚，飘萧韵自清。独高君子节，长结岁寒盟。积雨苔长润，生风竹自凉。谁开延客径，旧作读书堂。鱼跃盆池水，花传瓮牖香。清心时宴坐，远意到羲皇。
竹下四首·其一
作者：薛瑄
朝代：明

翠拥如云竹，门开一径深。成林常少日，接叶自多阴。山鸟时闻啭，风蝉忽听吟。把书閒读处，凉籁觉心清。
竹下四首·其三
作者：薛瑄
朝代：明

夜雨朝来霁，閒从竹下行。尚馀零露湿，倍有好风生。凌乱阴还厚，飘萧韵自清。独高君子节，长结岁寒盟。
竹下四首·其二
作者：薛瑄
朝代：明

爱此竹林僻，千竿翠叶交。湿衣清露重，到面好风飘。旋解龙鳞箨，新抽凤尾梢。径幽仍宛转，聊此慰逍遥。
竹下四首·其四
作者：薛瑄
朝代：明

积雨苔长润，生风竹自凉。谁开延客径，旧作读书堂。鱼跃盆池水，花传瓮牖香。清心时宴坐，远意到羲皇。
答何永芳三首
作者：薛瑄
朝代：明

星斗东来转玉衡，远游时序不须惊。邵阳松竹迎寒秀，澬水林芳待煖荣。政美已如金碗蔗，官廉争比玉壶冰。独骑骢马经行遍，喜见民风处处清。邵阳风土接湘衡，贤令之官犬不惊。此日铜章分气象，往年金榜被恩荣。无心真宰初行雪，有脚阳春欲泮冰。持斧自天行郡邑，溪山随处好风清。飞腾还拟秉钧衡，小试牛刀岂足惊。满目山川开壮丽，无边花草待欣荣。瘴消楚越山多雪，春满湖湘水不冰。笑指梅花赋佳句，柏台风致有馀清。
答何永芳三首·其一
作者：薛瑄
朝代：明

星斗东来转玉衡，远游时序不须惊。邵阳松竹迎寒秀，澬水林芳待煖荣。政美已如金碗蔗，官廉争比玉壶冰。独骑骢马经行遍，喜见民风处处清。
答何永芳三首·其三
作者：薛瑄
朝代：明

飞腾还拟秉钧衡，小试牛刀岂足惊。满目山川开壮丽，无边花草待欣荣。瘴消楚越山多雪，春满湖湘水不冰。笑指梅花赋佳句，柏台风致有馀清。
答何永芳三首·其二
作者：薛瑄
朝代：明

邵阳风土接湘衡，贤令之官犬不惊。此日铜章分气象，往年金榜被恩荣。无心真宰初行雪，有脚阳春欲泮冰。持斧自天行郡邑，溪山随处好风清。
答徐广文二首
作者：薛瑄
朝代：明

三冬文史最精明，发轫香名蚤已成。政羡有才逢治世，却惭无力答升平。鹍鹏还击三千水，鹓鹭终期一字行。会面几何知又别，高谈不尽古今情。众中杰出见才贤，文采英英骨气全。倾盖已知心不异，谈经雅觉道无偏。拟陈亹亹天人策，宁羡悠悠将相权。北上有期还送别，为君沽取酒如泉。
答徐广文二首·其一
作者：薛瑄
朝代：明

三冬文史最精明，发轫香名蚤已成。政羡有才逢治世，却惭无力答升平。鹍鹏还击三千水，鹓鹭终期一字行。会面几何知又别，高谈不尽古今情。
答徐广文二首·其二
作者：薛瑄
朝代：明

众中杰出见才贤，文采英英骨气全。倾盖已知心不异，谈经雅觉道无偏。拟陈亹亹天人策，宁羡悠悠将相权。北上有期还送别，为君沽取酒如泉。
简孔别驾游禹门用谢太守韵二首
作者：薛瑄
朝代：明

别驾乘春访胜游，禹门佳处重迟留。两边翠璧连天起，三级银河入海流。变化岂无神异物，往来应有济川舟。遥遥明德人知否，地辟天成几万秋。双旌曾向禹门游，别驾今来亦暂留。岸断云霞开翠璧，天连栈閤驾黄流。千金尚想波心瓠，万斛深期渡口舟。如此山川元不恶，可无诗句记春秋。
简孔别驾游禹门用谢太守韵二首·其一
作者：薛瑄
朝代：明

别驾乘春访胜游，禹门佳处重迟留。两边翠璧连天起，三级银河入海流。变化岂无神异物，往来应有济川舟。遥遥明德人知否，地辟天成几万秋。
简孔别驾游禹门用谢太守韵二首·其二
作者：薛瑄
朝代：明

双旌曾向禹门游，别驾今来亦暂留。岸断云霞开翠璧，天连栈閤驾黄流。千金尚想波心瓠，万斛深期渡口舟。如此山川元不恶，可无诗句记春秋。
简张都宪二首
作者：薛瑄
朝代：明

榜题龙虎旧联名，宦迹升沉隔两京。离合虽惊头并白，交亲终喜眼俱青。滥登棘寺知无补，峻陟霜台倍有声。近得高邻亲孟氏，不妨剪烛话平生。藉藉朝端有盛名，宪台周历两神京。封章已见输忠赤，事业还期著汗青。风度宛如瞻玉树，辞华真是掷金声。共论三十年前事，联步青云满路生。
简张都宪二首·其一
作者：薛瑄
朝代：明

榜题龙虎旧联名，宦迹升沉隔两京。离合虽惊头并白，交亲终喜眼俱青。滥登棘寺知无补，峻陟霜台倍有声。近得高邻亲孟氏，不妨剪烛话平生。
简张都宪二首·其二
作者：薛瑄
朝代：明

藉藉朝端有盛名，宪台周历两神京。封章已见输忠赤，事业还期著汗青。风度宛如瞻玉树，辞华真是掷金声。共论三十年前事，联步青云满路生。
简张都宪杨尚书郑侍郎廖少卿丁寺丞
作者：薛瑄
朝代：明

棘寺秋官接宪台，山光水色画图开。青林云气当窗见，翠浪风烟入座来。杨柳影中冠盖过，芰荷香外吏人回。好生正仰吾皇德，共播仁恩遍九垓。
简揭克英府幕
作者：薛瑄
朝代：明

闻道徵租日正忙，暂移行幕驻僧房。红莲泛水浮朝彩，绿树摇风引夕凉。公暇不妨寻好句，讲时端复炷名香。好将宽政安黎庶，留取功名汗简光。
简杨景端
作者：薛瑄
朝代：明

我到城中已五日，子在山间不一来。应畏风寒历冰雪，想忧涧滑行莓苔。石泉绕户只自语，柴门竟日因谁开。姑射今朝好晴色，相期握手登崔嵬。
简柴同知
作者：薛瑄
朝代：明

手持云锦到天乡，鹓鹭亨衢共颉颃。谳法十年推定国，分符千里得王祥。清声籍籍传中土，爽气飘飘接太行。政暇好书还自览，新凉昨夜满黄堂。
简焦李罗刘四侍御五首
作者：薛瑄
朝代：明

绿柳红葵满宪台，几陪簪笏共徘徊。昨朝一别长官去，直到新年院里来。文明门外水悠悠，妓子归来雨打头。却笑道人心似铁，久无飞梦到青楼。铁扇都门镇日开，无风车马也尘埃。雷公不吝连朝雨，洗尽炎蒸一快哉。每忆清谈对数公，别来无日不从容。少陵自是能诗者，却笑樽中酒屡空。黄榜同年双进士，青毡并榻两先生。四君高论应难及，别后深知鄙吝萌。
简焦李罗刘四侍御五首·其一
作者：薛瑄
朝代：明

绿柳红葵满宪台，几陪簪笏共徘徊。昨朝一别长官去，直到新年院里来。
简焦李罗刘四侍御五首·其三
作者：薛瑄
朝代：明

铁扇都门镇日开，无风车马也尘埃。雷公不吝连朝雨，洗尽炎蒸一快哉。
简焦李罗刘四侍御五首·其二
作者：薛瑄
朝代：明

文明门外水悠悠，妓子归来雨打头。却笑道人心似铁，久无飞梦到青楼。
简焦李罗刘四侍御五首·其五
作者：薛瑄
朝代：明

黄榜同年双进士，青毡并榻两先生。四君高论应难及，别后深知鄙吝萌。
简焦李罗刘四侍御五首·其四
作者：薛瑄
朝代：明

每忆清谈对数公，别来无日不从容。少陵自是能诗者，却笑樽中酒屡空。
简白沈吕三藩府二首
作者：薛瑄
朝代：明

雄镇堂堂相府深，炉烟不受晓寒侵。调元总属经纶手，下士常存吐握心。岁晚松枝留劲节，春来棠叶蔼浓阴。丰功会见铭钟鼎，应有清光照古今。大卤提封接帝居，大藩公相尽名儒。观风岁久山常静，宣德冬来日渐舒。画省煖云浮瑞鸭，雕阑晴雪照金鱼。书生亦有扶摇翼，更借刚风到碧虚。
简白沈吕三藩府二首·其一
作者：薛瑄
朝代：明

雄镇堂堂相府深，炉烟不受晓寒侵。调元总属经纶手，下士常存吐握心。岁晚松枝留劲节，春来棠叶蔼浓阴。丰功会见铭钟鼎，应有清光照古今。
简白沈吕三藩府二首·其二
作者：薛瑄
朝代：明

大卤提封接帝居，大藩公相尽名儒。观风岁久山常静，宣德冬来日渐舒。画省煖云浮瑞鸭，雕阑晴雪照金鱼。书生亦有扶摇翼，更借刚风到碧虚。
简黄仲芳大参三首
作者：薛瑄
朝代：明

正统四年秋九月，天官门下识君时。神都第一科中客，接踵青云愧后期。雅量每期黄淑度，正人应愧薛居州。斯文四海知同调，且喜京华并辔游。天衢连日踏尘埃，忽听萧萧夜雨来。明日况逢重九节，好怀应为大参开。
简黄仲芳大参三首·其一
作者：薛瑄
朝代：明

正统四年秋九月，天官门下识君时。神都第一科中客，接踵青云愧后期。
简黄仲芳大参三首·其三
作者：薛瑄
朝代：明

天衢连日踏尘埃，忽听萧萧夜雨来。明日况逢重九节，好怀应为大参开。
简黄仲芳大参三首·其二
作者：薛瑄
朝代：明

雅量每期黄淑度，正人应愧薛居州。斯文四海知同调，且喜京华并辔游。
綵绣堂为张聪御史赋
作者：薛瑄
朝代：明

山连沧海是金华，华榜青林柱史家。鹤发每看倾寿酒，凤城先已探名花。斑衣舞遍三春日，绣服裁成五色霞。已见高堂颁紫诰，香名留取故乡誇。
纪先人旧游三首
作者：薛瑄
朝代：明

坛树浓阴覆四墙，春深好鸟啭笙簧。慈亲此日不同听，乐意翻成泪两行。西壑南冈景物幽，先人曾此数追游。重来不似当时兴，绿草红芳总是愁。先人最爱佳山水，每对清流玩翠微。俯仰忽成今与昨，看山看水泪沾衣。
纪先人旧游三首
作者：薛瑄
朝代：明

树已成林麦满郊，春风春雨自飘萧。孤云出岫飞还逐，众鸟归林啸且招。俯仰空惊天地在，低迷深觉岁华遥。旧游山水俱成感，抆泪思亲首屡搔。阴阴夏木绕茅庐，曾是先人旧寓居。梁上又来前度燕，箧中空有昔年书。声音尚想当窗发，杖履犹疑隔户趍。五内此时摧裂甚，诗成满纸泪如珠。秖愿庭椿过百龄，宁知奄忽便摧零。旧游山水皆悲思，昔住园庐荩惨情。菽水有欢成昨梦，衣冠无计睹平生。孙儿指点经行处，清泪如泉散漫倾。
纪先人旧游三首·其一
作者：薛瑄
朝代：明

坛树浓阴覆四墙，春深好鸟啭笙簧。慈亲此日不同听，乐意翻成泪两行。
纪先人旧游三首·其一
作者：薛瑄
朝代：明

树已成林麦满郊，春风春雨自飘萧。孤云出岫飞还逐，众鸟归林啸且招。俯仰空惊天地在，低迷深觉岁华遥。旧游山水俱成感，抆泪思亲首屡搔。
纪先人旧游三首·其三
作者：薛瑄
朝代：明

先人最爱佳山水，每对清流玩翠微。俯仰忽成今与昨，看山看水泪沾衣。
纪先人旧游三首·其三
作者：薛瑄
朝代：明

秖愿庭椿过百龄，宁知奄忽便摧零。旧游山水皆悲思，昔住园庐荩惨情。菽水有欢成昨梦，衣冠无计睹平生。孙儿指点经行处，清泪如泉散漫倾。
纪先人旧游三首·其二
作者：薛瑄
朝代：明

西壑南冈景物幽，先人曾此数追游。重来不似当时兴，绿草红芳总是愁。
纪先人旧游三首·其二
作者：薛瑄
朝代：明

阴阴夏木绕茅庐，曾是先人旧寓居。梁上又来前度燕，箧中空有昔年书。声音尚想当窗发，杖履犹疑隔户趍。五内此时摧裂甚，诗成满纸泪如珠。
纪行口号
作者：薛瑄
朝代：明

襄阳曾渡汉江水，嶓冢还寻汉水源。自笑苦无经济略，道途何事往来烦。
纳溪
作者：薛瑄
朝代：明

持节南来几日留，纳溪小县纳溪头。市衢寥落人何少，宪府荒凉境自幽。六诏云山随地远，三巴烟水接天流。只今溪洞犹多梗，五月南征忆武侯。
经玉田挽待诏鲁仲辉
作者：薛瑄
朝代：明

孤树山前两度过，怀人搔首重悲歌。文章事业今如此，别鹤行云竟若何。渺渺夕阳乡树远，萋萋芳草旅封多。人间俯仰堪惆怅，不必临流叹逝波。
经王素亨旧居
作者：薛瑄
朝代：明

野浦荒村访旧居，鸟啼花落碧窗虚。芜园不复栽红药，閒馆曾经看素书。对酒每怀陶靖节，论文长笑马相如。自从雕鹗因风去，水色山光思有馀。
绛守王汝绩新学诗以美之
作者：薛瑄
朝代：明

先生为郡冠诸公，兴学由来有古风。青史无劳称卫飒，黄堂今复见文翁。化行古水弦歌内，道在金台俎豆中。老我河汾遗教远，相思应与此心同。
绝句
作者：薛瑄
朝代：明
体裁：七言绝句

细雨纤纤草吐芽，短墙茅屋是谁家。春寒未有好情思，忽见几株村杏花。
绝句三首
作者：薛瑄
朝代：明

一室无尘静有馀，清风频度小窗虚。韦编读罢心如水，閒看浮云自捲舒。扰扰征途二十年，萧萧短发赋归田。青山绿水都如旧，得失升沉事落然。早知大道心无外，始觉身閒乐有馀。一卷陶诗千载兴，悔将名利役慵疏。
绝句三首·其一
作者：薛瑄
朝代：明

一室无尘静有馀，清风频度小窗虚。韦编读罢心如水，閒看浮云自捲舒。
绝句三首·其三
作者：薛瑄
朝代：明

早知大道心无外，始觉身閒乐有馀。一卷陶诗千载兴，悔将名利役慵疏。
绝句三首·其二
作者：薛瑄
朝代：明

扰扰征途二十年，萧萧短发赋归田。青山绿水都如旧，得失升沉事落然。
绝句四首
作者：薛瑄
朝代：明

疏懒经旬不出门，炎风暑气任昏昏。饥餐渴饮披书卷，高卧开窗看白云。忆昔曾游海上山，夏云冬雪满征鞍。如今嬴得身无事，一榻清风白昼閒。长江风起浪如山，驿路红尘几往还。三十年前回首处，烟蓑依旧钓矶閒。年少争名老可羞，青山绿水去来休。是非得失何须问，已是忘机伴白鸥。
绝句四首·其一
作者：薛瑄
朝代：明

疏懒经旬不出门，炎风暑气任昏昏。饥餐渴饮披书卷，高卧开窗看白云。
绝句四首·其三
作者：薛瑄
朝代：明

长江风起浪如山，驿路红尘几往还。三十年前回首处，烟蓑依旧钓矶閒。
绝句四首·其二
作者：薛瑄
朝代：明

忆昔曾游海上山，夏云冬雪满征鞍。如今嬴得身无事，一榻清风白昼閒。
绝句四首·其四
作者：薛瑄
朝代：明

年少争名老可羞，青山绿水去来休。是非得失何须问，已是忘机伴白鸥。
续杜鹃行
作者：薛瑄
朝代：明

杜鹃变化有无宁复论，百鸟之中乃为众鸟尊。以兹少陵托忠愤，再拜谓是古帝魂。我来何处闻逸响，扁舟夜泊沅江上。林霏拂岸滩风清，峡影沈波江月朗。下远乍近鸣未休，听之转急如有求。远客毋劳厌恼聒，少陵忠义方难俦。
羊公祠
作者：薛瑄
朝代：明
体裁：古风

岘首羊公祠，周围带草莽。重是古名卿，舍舟聊一上。雪消江路滑，气煖神扉敞。扪碑涩藓痕，搴帷缀蛛网。字隐不可读，风流犹在想。想当公昔年，跨马此登赏。顾彼山常存，身灭足怅怏。宁知千载馀，公名蔽天壤。遂使山增辉，过者悉瞻仰。
胶州
作者：薛瑄
朝代：明

几点青螺海上山，参差楼阁海天宽。行台五月不知暑，秪觉侵人海气寒。
自仪真入大江
作者：薛瑄
朝代：明

仪真南入大江隈，江上云帆向晓开。满目好山青簇簇，连天骇浪白皑皑。还思二十年前渡，又自三千里外来。北阙承恩方浩瀚，之官今上凤凰台。
自朝天驿回京
作者：薛瑄
朝代：明

去春舟发朝天驿，今夏朝天岭上回。水陆朝天行已遍，朝天从此上金台。
至武昌口号
作者：薛瑄
朝代：明

不须飞盖远相迎，暂向霜台弭使旌。藩臬尽知周典礼，吏民皆识汉官名。千年有幸逢熙皞，万国同风乐太平。自顾樗材叨宠渥，秋毫何以答天明。
舟中三首
作者：薛瑄
朝代：明

来往虽云数，应无愧此江。观书心见独，揉橹韵闻双。岸转山相掩，湍奔石互撞。裁诗清兴发，晏坐启船窗。石底明皆见，清波淡不流。几年乌府客，一叶楚江舟。求富知为妄，存心得自由。所欣安履顺，未必叹淹留。好在黔中地，相留过几年。岸经冬岭树，水宿夜滩船。支枕思前事，清心忆往贤。一阳看渐近，吾道故应旋。
舟中三首·其一
作者：薛瑄
朝代：明

来往虽云数，应无愧此江。观书心见独，揉橹韵闻双。岸转山相掩，湍奔石互撞。裁诗清兴发，晏坐启船窗。
舟中三首·其三
作者：薛瑄
朝代：明

好在黔中地，相留过几年。岸经冬岭树，水宿夜滩船。支枕思前事，清心忆往贤。一阳看渐近，吾道故应旋。
舟中三首·其二
作者：薛瑄
朝代：明

石底明皆见，清波淡不流。几年乌府客，一叶楚江舟。求富知为妄，存心得自由。所欣安履顺，未必叹淹留。
舟中作
作者：薛瑄
朝代：明
体裁：古风

少小心好奇，斯游岁方壮。云帆拂遥天，画舫压高浪。青山历历过，可见不可傍。晚泊洞庭湖，还当极遐望。
舟中偶成
作者：薛瑄
朝代：明

舟中如斗室，坐卧觉心清。闭户嫌风冷，推篷爱日明。偶思前世事，因见古人情。自顾知何益，诗书浪得名。
舟中思亲
作者：薛瑄
朝代：明

三十年前事，舟中忽有思。老亲游宦日，巴蜀泛江时。青嶂两边合，黄猿万树垂。只今行海岱，忍自受恩私。
舟中杂兴柬韩克和刘自牧王尚文宋广文十八首
作者：薛瑄
朝代：明

公等文章班马俦，偶来联步上瀛洲。天恩又许归乡里，同泛南风五月舟。天上同沾雨露多，扁舟又喜泛沧波。冥冥鸟背夕阳暮，千里月明闻棹歌。霄汉银河接潞河，诸公同此沐恩波。于今又遂归宁愿，渐近家山喜气多。万家城郭通州市，十里帆樯潞水船。清晓登舻望京国，凤凰楼阁五云边。波光到底见星辰，中夜行舟月色新。睡觉水村鸡已唱，云帆清晓过天津。细草微茫间渚沙，烟林杳霭暗渔家。舟行不辨东西处，但倚危樯看月华。舟行暑气正淟涊，岸上行人方郁蒸。安得长风来万里，顿令烦浊片时醒。天高云影层层出，野旷河流曲曲长。百丈牵风晴袅袅，橹声摇月夜茫茫。两堤草色绿无际，五月草虫声已清。自是天机能动物，舟中闻此倍多情。堤上閒游眼界宽，青天不尽地漫漫。此心便觉无拘碍，谁信人间行路难。天开水面平铺月，风涌潮头倒捲沙。舟过前村迷远近，一堤杨柳数声鸦。夹堤杨柳绿依依，傍水人家篱落稀。小妇携篮卖蒲笋，得钱含笑入荆扉。水畔人家舟作屋，飘飘身世长儿孙。几回睡足芦花月，又引帆樯过别村。参透诗禅渐息机，掀髯觅句句还迟。橹声惊觉船窗梦，遥见青天一鸟飞。才罢沿流又溯流，关河不尽兴悠悠。书生别有胸中略，閒看横江万斛舟。千年宇宙混舆图，万里江河接舳舻。泽国晚来飞鸟尽，海风吹月上天衢。芦叶青青潮水平，吴侬摇橹唱歌声。歌声橹韵随潮去，背立江风无限情。江北江南一水通，往来舟楫自匆匆。推篷独坐浑无语，遥见青天日正中。
舟中杂兴柬韩克和刘自牧王尚文宋广文十八首·其一
作者：薛瑄
朝代：明

公等文章班马俦，偶来联步上瀛洲。天恩又许归乡里，同泛南风五月舟。
舟中杂兴柬韩克和刘自牧王尚文宋广文十八首·其七
作者：薛瑄
朝代：明

舟行暑气正淟涊，岸上行人方郁蒸。安得长风来万里，顿令烦浊片时醒。
舟中杂兴柬韩克和刘自牧王尚文宋广文十八首·其三
作者：薛瑄
朝代：明

霄汉银河接潞河，诸公同此沐恩波。于今又遂归宁愿，渐近家山喜气多。
舟中杂兴柬韩克和刘自牧王尚文宋广文十八首·其九
作者：薛瑄
朝代：明

两堤草色绿无际，五月草虫声已清。自是天机能动物，舟中闻此倍多情。
舟中杂兴柬韩克和刘自牧王尚文宋广文十八首·其二
作者：薛瑄
朝代：明

天上同沾雨露多，扁舟又喜泛沧波。冥冥鸟背夕阳暮，千里月明闻棹歌。
舟中杂兴柬韩克和刘自牧王尚文宋广文十八首·其五
作者：薛瑄
朝代：明

波光到底见星辰，中夜行舟月色新。睡觉水村鸡已唱，云帆清晓过天津。
舟中杂兴柬韩克和刘自牧王尚文宋广文十八首·其八
作者：薛瑄
朝代：明

天高云影层层出，野旷河流曲曲长。百丈牵风晴袅袅，橹声摇月夜茫茫。
舟中杂兴柬韩克和刘自牧王尚文宋广文十八首·其六
作者：薛瑄
朝代：明

细草微茫间渚沙，烟林杳霭暗渔家。舟行不辨东西处，但倚危樯看月华。
舟中杂兴柬韩克和刘自牧王尚文宋广文十八首·其十
作者：薛瑄
朝代：明

堤上閒游眼界宽，青天不尽地漫漫。此心便觉无拘碍，谁信人间行路难。
舟中杂兴柬韩克和刘自牧王尚文宋广文十八首·其十一
作者：薛瑄
朝代：明

天开水面平铺月，风涌潮头倒捲沙。舟过前村迷远近，一堤杨柳数声鸦。
舟中杂兴柬韩克和刘自牧王尚文宋广文十八首·其十七
作者：薛瑄
朝代：明

芦叶青青潮水平，吴侬摇橹唱歌声。歌声橹韵随潮去，背立江风无限情。
舟中杂兴柬韩克和刘自牧王尚文宋广文十八首·其十三
作者：薛瑄
朝代：明

水畔人家舟作屋，飘飘身世长儿孙。几回睡足芦花月，又引帆樯过别村。
舟中杂兴柬韩克和刘自牧王尚文宋广文十八首·其十二
作者：薛瑄
朝代：明

夹堤杨柳绿依依，傍水人家篱落稀。小妇携篮卖蒲笋，得钱含笑入荆扉。
舟中杂兴柬韩克和刘自牧王尚文宋广文十八首·其十五
作者：薛瑄
朝代：明

才罢沿流又溯流，关河不尽兴悠悠。书生别有胸中略，閒看横江万斛舟。
舟中杂兴柬韩克和刘自牧王尚文宋广文十八首·其十八
作者：薛瑄
朝代：明

江北江南一水通，往来舟楫自匆匆。推篷独坐浑无语，遥见青天日正中。
舟中杂兴柬韩克和刘自牧王尚文宋广文十八首·其十六
作者：薛瑄
朝代：明

千年宇宙混舆图，万里江河接舳舻。泽国晚来飞鸟尽，海风吹月上天衢。
舟中杂兴柬韩克和刘自牧王尚文宋广文十八首·其十四
作者：薛瑄
朝代：明

参透诗禅渐息机，掀髯觅句句还迟。橹声惊觉船窗梦，遥见青天一鸟飞。
舟中杂兴柬韩克和刘自牧王尚文宋广文十八首·其四
作者：薛瑄
朝代：明

万家城郭通州市，十里帆樯潞水船。清晓登舻望京国，凤凰楼阁五云边。
舟中苦热
作者：薛瑄
朝代：明

大江千里流炎日，暑气波光互蒸湿。火云压风空不来，舟中苦热何太剧。坐睡昏昏汗雨流，对食欲餐还复休。扣舷直欲发狂叫，安得少昊回清秋。安得少昊回清秋，一洗烦热情悠悠。
舟中遣闷
作者：薛瑄
朝代：明

五日行不尽，洞庭青草宽。穷阴连旦夕，密雾隐湖山。诗思虽难竭，酒壶行复乾。孤舟亲爱远，何日暂为欢。
舟发城陵矶
作者：薛瑄
朝代：明

急鼓催舟发，依稀见岳阳。远波浮岛屿，众水合岷湘。竹瓦居人閤，杉脾贾客房。且看风景异，未觉远游伤。
舟发辰溪岸
作者：薛瑄
朝代：明

岸脚插江深，洄潭摇石影。舟行若天游，妙处心独领。
舟发长沙四首
作者：薛瑄
朝代：明

晓溯湘江水，微风漾碧波。好山随岸远，野烧入林多。往哲题诗处，今予鼓棹过。年来游览数，天意遣吟哦。已觉长沙北，犹瞻岳麓西。天浮湘水阔，树入楚山低。岸芷馀香草，丛篁染旧啼。昔贤游览地，我亦为留题。长沙城下驿，解缆发扁舟。水栅千家市，沙村十里洲。喜逢晴霁景，况值太平秋。宪节叨光宠，怀贤独未休。十日长沙住，登舟忆少陵。花飞有底急，酒美为谁倾。浩浩当年兴，悠悠此日名。幸逢明盛世，持斧故南征。
舟发长沙四首·其一
作者：薛瑄
朝代：明

晓溯湘江水，微风漾碧波。好山随岸远，野烧入林多。往哲题诗处，今予鼓棹过。年来游览数，天意遣吟哦。
舟发长沙四首·其三
作者：薛瑄
朝代：明

长沙城下驿，解缆发扁舟。水栅千家市，沙村十里洲。喜逢晴霁景，况值太平秋。宪节叨光宠，怀贤独未休。
舟发长沙四首·其二
作者：薛瑄
朝代：明

已觉长沙北，犹瞻岳麓西。天浮湘水阔，树入楚山低。岸芷馀香草，丛篁染旧啼。昔贤游览地，我亦为留题。
舟发长沙四首·其四
作者：薛瑄
朝代：明

十日长沙住，登舟忆少陵。花飞有底急，酒美为谁倾。浩浩当年兴，悠悠此日名。幸逢明盛世，持斧故南征。
芭蕉
作者：薛瑄
朝代：明

夫君本自一心空，舒卷如何叶未穷。自是根株通大化，故教有象显无踪。
苍溪
作者：薛瑄
朝代：明

少陵诗里见苍溪，今过苍溪日欲西。驻节驿亭天色暝，维舟江岸浪痕齐。风林疑有于菟啸，云木时闻杜宇啼。橘柚过时黄不见，峰峦依旧翠高低。
苦雨
作者：薛瑄
朝代：明

凉风飒飒雨声急，出门跬步苦沾湿。山城拂地云雾深，河渚交流潢潦溢。田夫野妇坐叹息，园中有枣不可食。况复离离禾黍垂，及时不得收穫力。一年百事望秋成，秋成奈此淫雨积。谁哉为我诛云师，宛见青天行白日。男亦欣欣女亦欢，有衣有食安家室。
茅屋漏
作者：薛瑄
朝代：明

辛丑进士河汾客，早向中州买居宅。宅有茅屋八九间，补葺聊以蔽床席。进士所好惟诗书，衣食取足无剩馀。朝朝暮暮诵周孔，行行坐坐歌唐虞。以兹狂僻误生理，老屋支撑几星纪。前月大风撮茅去，今月久雨漏不已。移床徙榻那得乾，堆书捲被空长叹。文章不足补穿漏，翻为儿女生腼颜。豪家大屋足欢笑，已觉纨裤轻儒冠。却忆唐朝老工部，西蜀草堂几风雨。亦有官居鼎鼐尊，欲起楼台无处所。昔贤穷达还复然，我何愠此沾湿苦。且待天晴饱读书，比屋渠渠不须数。
荅仰宗岱寺丞见贻韵
作者：薛瑄
朝代：明

念子青云器，早涉青云路。行行捧德音，眷言省民务。风俗广咨询，幽隐亟告诉。来为人所悦，去为人所慕。皇泽一以敷，郡国足膏澍。况复崇文儒，士林喜披雾。心涵玉壶冰，气袅金茎露。怀哉明盛时，展矣风云遇。而我同官良，惟子荷与顾。通籍来旬宣，各自植嘉誉。独有兰臭言，祗以同心故。还应笃忠良，更此写中素。何当展良觌，相期在秋暮。
草凉楼驿
作者：薛瑄
朝代：明

翠华西幸驻山间，草阁乘凉动喜颜。何似长安歌舞地，凤楼千尺更高寒。
草凉楼驿看红白芍药
作者：薛瑄
朝代：明

芍药花开山驿中，小阑红白各分丛。浓妆独向风前立，素质如从月下逢。明媚并超尘世色，妖娆均得化神功。谁知倾国倾城者，一往滔滔万古同。
荒径
作者：薛瑄
朝代：明

晓行荒径中，瀼瀼草上露。日出云气收，一鸟空中度。
荥阳咏古八首
作者：薛瑄
朝代：明

京索千年能战尘，空将往事问居民。山川远近皆陈迹，道路东西是要津。黄屋几回思义士，赤精终古有真人。拔山举鼎知何似，马到乌江感慨频。万山依旧接嵩丘，京索于今不断流。庄段是非留隧道，项刘成败有鸿沟。古槐树历岁时久，大海寺经风雨秋。更上高原访遗迹，荒城故垒暮云稠。日迥天高秋气清，登临怀古倍多情。山连广武故城在，路入鸿沟草树平。甬道年深无旧迹，索流岁久只新声。兴亡莫道皆如梦，终古犹存楚汉名。楚汉干戈久已休，尚存遗迹在中州。几湾流水风烟暮，一片荒城草树秋。力战可堪离广武，分疆空见指鸿沟。当时四百兴刘计，只在张良一运筹。萧萧凉吹动秋空，千古河山一望中。广武连营秋草碧，鸿沟分壤夕阳红。石麟有甲含苍藓，铁马无声散晓风。何限英豪俱泯灭，白云依旧出层峰。陵谷高低控虎牢，战声消息水滔滔。旌旗满眼无遗迹，壁垒连云只旧壕。广武西原通巩洛，万山南面接嵩高。悠悠往事皆如此，怀古登临何太劳。荥阳景物似当时，不见唐朝老画师。隧道庄姜今已矣，京城太叔果何为。留侯计用炎光振，亚父身亡霸业衰。多少是非成往鉴，莫将遗事使人悲。冈峦回合一川平，涧壑高低绕故城。千古好山宁改色，满溪流水不停声。留侯总得翕张术，汉祖深存驾驭情。更莫登高发长啸，当时豪杰已成名。
荥阳咏古八首·其一
作者：薛瑄
朝代：明

京索千年能战尘，空将往事问居民。山川远近皆陈迹，道路东西是要津。黄屋几回思义士，赤精终古有真人。拔山举鼎知何似，马到乌江感慨频。
荥阳咏古八首·其七
作者：薛瑄
朝代：明

荥阳景物似当时，不见唐朝老画师。隧道庄姜今已矣，京城太叔果何为。留侯计用炎光振，亚父身亡霸业衰。多少是非成往鉴，莫将遗事使人悲。
荥阳咏古八首·其三
作者：薛瑄
朝代：明

日迥天高秋气清，登临怀古倍多情。山连广武故城在，路入鸿沟草树平。甬道年深无旧迹，索流岁久只新声。兴亡莫道皆如梦，终古犹存楚汉名。
荥阳咏古八首·其二
作者：薛瑄
朝代：明

万山依旧接嵩丘，京索于今不断流。庄段是非留隧道，项刘成败有鸿沟。古槐树历岁时久，大海寺经风雨秋。更上高原访遗迹，荒城故垒暮云稠。
荥阳咏古八首·其五
作者：薛瑄
朝代：明

萧萧凉吹动秋空，千古河山一望中。广武连营秋草碧，鸿沟分壤夕阳红。石麟有甲含苍藓，铁马无声散晓风。何限英豪俱泯灭，白云依旧出层峰。
荥阳咏古八首·其八
作者：薛瑄
朝代：明

冈峦回合一川平，涧壑高低绕故城。千古好山宁改色，满溪流水不停声。留侯总得翕张术，汉祖深存驾驭情。更莫登高发长啸，当时豪杰已成名。
荥阳咏古八首·其六
作者：薛瑄
朝代：明

陵谷高低控虎牢，战声消息水滔滔。旌旗满眼无遗迹，壁垒连云只旧壕。广武西原通巩洛，万山南面接嵩高。悠悠往事皆如此，怀古登临何太劳。
荥阳咏古八首·其四
作者：薛瑄
朝代：明

楚汉干戈久已休，尚存遗迹在中州。几湾流水风烟暮，一片荒城草树秋。力战可堪离广武，分疆空见指鸿沟。当时四百兴刘计，只在张良一运筹。
荥阳道中九首
作者：薛瑄
朝代：明

老亲官定覃怀后，游子南来京索时。舟渡浊河高处望，太行秋碧绕天涯。前途十里即温城，暂向村林避郁蒸。野老多情能款客，呼儿旋撇瓮头清。一年几度过黄河，霁景清风此日多。临流滚滚兴无尽，直欲遥吞万里波。河水南边广武山，山头簇簇故城閒。徘徊不尽千年事，秋草秋花驻马看。独寻危坂出高冈，蔓草荆榛古道荒。谷口人家似仙馆，几间茅屋荫垂杨。一上河濆眼界宽，秋风禾黍动秋山。敖仓甬道不知处，唯见孤云自往还。连村绿树乱蝉秋，禾黍离离正满畴。为爱中州好风景，挥鞭不厌往来游。天高地阔鸟云飞，天际凉飙动客衣。万物生成看未足，满怀清思正微微。马上看书意若何，悠悠随处任经过。举头忽见南山近，爽气清辉倍觉多。
荥阳道中九首·其一
作者：薛瑄
朝代：明

老亲官定覃怀后，游子南来京索时。舟渡浊河高处望，太行秋碧绕天涯。
荥阳道中九首·其七
作者：薛瑄
朝代：明

连村绿树乱蝉秋，禾黍离离正满畴。为爱中州好风景，挥鞭不厌往来游。
荥阳道中九首·其三
作者：薛瑄
朝代：明

一年几度过黄河，霁景清风此日多。临流滚滚兴无尽，直欲遥吞万里波。
荥阳道中九首·其九
作者：薛瑄
朝代：明

马上看书意若何，悠悠随处任经过。举头忽见南山近，爽气清辉倍觉多。
荥阳道中九首·其二
作者：薛瑄
朝代：明

前途十里即温城，暂向村林避郁蒸。野老多情能款客，呼儿旋撇瓮头清。
荥阳道中九首·其五
作者：薛瑄
朝代：明

独寻危坂出高冈，蔓草荆榛古道荒。谷口人家似仙馆，几间茅屋荫垂杨。
荥阳道中九首·其八
作者：薛瑄
朝代：明

天高地阔鸟云飞，天际凉飙动客衣。万物生成看未足，满怀清思正微微。
荥阳道中九首·其六
作者：薛瑄
朝代：明

一上河濆眼界宽，秋风禾黍动秋山。敖仓甬道不知处，唯见孤云自往还。
荥阳道中九首·其四
作者：薛瑄
朝代：明

河水南边广武山，山头簇簇故城閒。徘徊不尽千年事，秋草秋花驻马看。
莱芜怀古
作者：薛瑄
朝代：明

清节谁能似范丹，清名千载重人间。莱芜县里停骖日，坐对南山秋色寒。
菊开忆去秋同官台中共赏
作者：薛瑄
朝代：明

去年客里遇重阳，曾与同官摘晚香。今日分符行郡邑，独将远意看秋芳。
萤
作者：薛瑄
朝代：明

知尔最微细，长因腐草生。柳边添个个，竹里乱星星。岁月惊时序，乾坤见物情。莫言光耀少，还是黑中明。
董公二首
作者：薛瑄
朝代：明

席捲三秦赤帜东，力陈大义讨元凶。董公筹略应无敌，萧相虚当第一功。纷纷豪杰欲兴刘，缟素应为第一筹。何事元功盟带砺，丹书不到董公侯。
董公二首·其一
作者：薛瑄
朝代：明

席捲三秦赤帜东，力陈大义讨元凶。董公筹略应无敌，萧相虚当第一功。
董公二首·其二
作者：薛瑄
朝代：明

纷纷豪杰欲兴刘，缟素应为第一筹。何事元功盟带砺，丹书不到董公侯。
蚕妇吟
作者：薛瑄
朝代：明

采叶者谁妇，蓬首面不洗。年年丝作人家衣，短布裙穿不掩体。绮罗不是养蚕人，三复斯言情不已。
蜀中元夕
作者：薛瑄
朝代：明

京华西蜀两元宵，总去家山道路遥。来岁乞归逢此夕，故乡灯火沸笙箫。
蜀中立春遣怀
作者：薛瑄
朝代：明

世态炎凉阅已多，老怀今日柰春何。一年持节金台客，万里通潮锦水波。北塞已闻休士马，南荒行复罢干戈。时清若许归田里，愿和康衢击壤歌。
蜀江水涨如黄河江北诸山彷佛太行遣兴而作
作者：薛瑄
朝代：明

蜀江浊比大河黄，江北诸山似太行。误喜中原应不远，却闻人语是湖襄。
行台杂咏简黄宪长暨诸宪僚二十首
作者：薛瑄
朝代：明

行台西接大明湖，细柳新荷入画图。海石风光今古意，品题殊觉少陵孤。独宿行台暑气清，清吟已觉动高情。令人苦忆黄诗伯，肯许连床听雨声。杨柳阴阴宪府深，读书因见圣贤心。钟期去后今千载，谁复人间是赏音。猎猎风蒲水满塘，轻阴微雨芰荷香。偶来乘兴观时物，徐步芳洲趁晚凉。烟笼庭树水侵阶，隐隐轻云细雨来。爽气已添烦暑退，好怀千古一时开。绿柳红葵满宪台，清渠碧沼断尘埃。城头雨过天无际，高鸟孤云自往来。菰蒲深处水禽鸣，雨过林塘晚更清。露满碧荷看不定，秪疑仙掌万珠明。柏台清昼鸟声閒，影落高梧夏日寒。且喜轻阴天际敛，开门咫尺见南山。水满方塘盖锦萍，软风高下飏蜻蜓。清宵雨歇蛙声急，却忆湖湘草色青。万朵红葵折锦苞，新妆相倚斗妖娆。道人独爱倾阳意，并起丹心忆圣朝。行台直北是高城，城外溪流面面清。更拟濠梁寻胜事，观鱼侈有昔人情。明时叨秩意何如，秪向行台读古书。自得自歌还自乐，青天白水看鸢鱼。四月行台暑雨过，方池无数长新荷。贪观物意归来晚，杨柳薰风到面多。潇洒流年老铁冠，鬓毛虽白寸心丹。天书重叠叨天宠，骢马长鸣宇宙宽。耿耿江湖意不忘，频年草疏奏明光。行台夏日看时物，最爱葵花向太阳。忆捧天书别九天，分符频与岁时迁。行台几度逢佳节，五月薰风入舜弦。夏雷挟雨急倾盆，风色苍苍晚更昏。清晓行台看双沼，新荷已没旧波痕。泰山触石云初起，六合茫茫一雨同。试听康衢应有颂，调和玉烛圣明功。绕屋葵花锦作围，画墙墙外柳依依。日长庭院游丝静，乳燕穿帘自在飞。万顷平湖接宪台，红莲如锦望中开。何当与客凌飞阁，更揽山川入壮怀。
行台杂咏简黄宪长暨诸宪僚二十首·其一
作者：薛瑄
朝代：明

行台西接大明湖，细柳新荷入画图。海石风光今古意，品题殊觉少陵孤。
行台杂咏简黄宪长暨诸宪僚二十首·其七
作者：薛瑄
朝代：明

菰蒲深处水禽鸣，雨过林塘晚更清。露满碧荷看不定，秪疑仙掌万珠明。
行台杂咏简黄宪长暨诸宪僚二十首·其三
作者：薛瑄
朝代：明

杨柳阴阴宪府深，读书因见圣贤心。钟期去后今千载，谁复人间是赏音。
行台杂咏简黄宪长暨诸宪僚二十首·其九
作者：薛瑄
朝代：明

水满方塘盖锦萍，软风高下飏蜻蜓。清宵雨歇蛙声急，却忆湖湘草色青。
行台杂咏简黄宪长暨诸宪僚二十首·其二
作者：薛瑄
朝代：明

独宿行台暑气清，清吟已觉动高情。令人苦忆黄诗伯，肯许连床听雨声。
行台杂咏简黄宪长暨诸宪僚二十首·其二十
作者：薛瑄
朝代：明

万顷平湖接宪台，红莲如锦望中开。何当与客凌飞阁，更揽山川入壮怀。
行台杂咏简黄宪长暨诸宪僚二十首·其五
作者：薛瑄
朝代：明

烟笼庭树水侵阶，隐隐轻云细雨来。爽气已添烦暑退，好怀千古一时开。
行台杂咏简黄宪长暨诸宪僚二十首·其八
作者：薛瑄
朝代：明

柏台清昼鸟声閒，影落高梧夏日寒。且喜轻阴天际敛，开门咫尺见南山。
行台杂咏简黄宪长暨诸宪僚二十首·其六
作者：薛瑄
朝代：明

绿柳红葵满宪台，清渠碧沼断尘埃。城头雨过天无际，高鸟孤云自往来。
行台杂咏简黄宪长暨诸宪僚二十首·其十
作者：薛瑄
朝代：明

万朵红葵折锦苞，新妆相倚斗妖娆。道人独爱倾阳意，并起丹心忆圣朝。
行台杂咏简黄宪长暨诸宪僚二十首·其十一
作者：薛瑄
朝代：明

行台直北是高城，城外溪流面面清。更拟濠梁寻胜事，观鱼侈有昔人情。
行台杂咏简黄宪长暨诸宪僚二十首·其十七
作者：薛瑄
朝代：明

夏雷挟雨急倾盆，风色苍苍晚更昏。清晓行台看双沼，新荷已没旧波痕。
行台杂咏简黄宪长暨诸宪僚二十首·其十三
作者：薛瑄
朝代：明

四月行台暑雨过，方池无数长新荷。贪观物意归来晚，杨柳薰风到面多。
行台杂咏简黄宪长暨诸宪僚二十首·其十九
作者：薛瑄
朝代：明

绕屋葵花锦作围，画墙墙外柳依依。日长庭院游丝静，乳燕穿帘自在飞。
行台杂咏简黄宪长暨诸宪僚二十首·其十二
作者：薛瑄
朝代：明

明时叨秩意何如，秪向行台读古书。自得自歌还自乐，青天白水看鸢鱼。
行台杂咏简黄宪长暨诸宪僚二十首·其十五
作者：薛瑄
朝代：明

耿耿江湖意不忘，频年草疏奏明光。行台夏日看时物，最爱葵花向太阳。
行台杂咏简黄宪长暨诸宪僚二十首·其十八
作者：薛瑄
朝代：明

泰山触石云初起，六合茫茫一雨同。试听康衢应有颂，调和玉烛圣明功。
行台杂咏简黄宪长暨诸宪僚二十首·其十六
作者：薛瑄
朝代：明

忆捧天书别九天，分符频与岁时迁。行台几度逢佳节，五月薰风入舜弦。
行台杂咏简黄宪长暨诸宪僚二十首·其十四
作者：薛瑄
朝代：明

潇洒流年老铁冠，鬓毛虽白寸心丹。天书重叠叨天宠，骢马长鸣宇宙宽。
行台杂咏简黄宪长暨诸宪僚二十首·其四
作者：薛瑄
朝代：明

猎猎风蒲水满塘，轻阴微雨芰荷香。偶来乘兴观时物，徐步芳洲趁晚凉。
行黄河岸上
作者：薛瑄
朝代：明

苍崖千仞俯黄流，滚滚波声大地浮。惆怅灵槎无复见，壮怀祗拟付神游。
袁王杜三老携酒鲙话旧酬以诗
作者：薛瑄
朝代：明

为谢殷勤父老情，到门相顾问归程。盘将银鲙黄河鲤，酒挈青丝白玉瓶。细话交游非往岁，剧谈闾里异平生。从今杖屦频来往，南陌东阡尽送迎。
褒斜道中
作者：薛瑄
朝代：明

褒斜一何长，深谷自迤逦。云木青无边，群峰各峻峙。鸟道缘崖巅，危栈架江涘。冥冥叫子规，决决响溪水。累日山峡中，陟降亦劳只。古来蜀道难，此道难莫儗。自我入蜀门，今已一年矣。既乏督办能，兼负素餐耻。而况鬓发苍，胡宁不知止。上章乞解绶，诏许感不已。虽云此谷险，且遂北归喜。行色宣柔毫，庶用传孙子。
襄城咏古
作者：薛瑄
朝代：明

连村绿树近襄城，驻马郊原眼界明。汝水似环流处碧，首山如案望中平。具茨每笑庄生诞，挂剑常高季札名。佳句独思韩吏部，太平今已息天兵。
襄城道中
作者：薛瑄
朝代：明

三持宪节过襄城，喜见中州景物明。天倚嵩高霜气肃，地连许颍晓烟横。舆图浑浑开昌运，民物熙熙乐太平。万里观风良自负，远怀还拟遂平生。
襄阳怀古
作者：薛瑄
朝代：明

邓城才过见樊城，旧堞荒凉总旧名。废沼几行寒雁下，疏林数点晚鸦鸣。分茅尚自怀山甫，谋国何须羡曼甥。更问襄阳千古事，岘山依旧汉江清。
襄阳歌
作者：薛瑄
朝代：明

持节过樊城，南渡汉江曲。汉江远自嶓冢来，遥望真如鸭头绿。江干楼堞何峥嵘，壮哉快睹襄阳城。少日常思一游览，今朝始遂来经行。经行处处多遗迹，满目苍然悲思集。后人游似前人游，古人忆是今人忆。郁郁岘山翠，遥遥鹿门深。残碑人堕羊祜泪，隐居谁识庞公心。庞公一去已千古，尚有清风洒寰宇。茂林鸟宿鱼潜渊，区区刘表焉能取。城南习家池，池水清涟漪。当日山翁酩酊醉，风流未许他人知。更寻王粲宅，留井岘山麓。铜瓶无复汲深寒，蔓草空馀覆幽绿。悠悠往事难具陈，高名尚有隆中人。师出二表鬼神泣，图成八阵风雨频。乃知襄樊士风好，由来英达何草草。汉水东流岘首高，秪因配此名不了。方今明圣坐垂旒，百年礼乐登虞周。仁恩已满天地大，王化久浃江汉流。江汉游女心如结，士习诗书仰先烈。乌台使者来作歌，期与国风传不歇。
襄阳逢至日
作者：薛瑄
朝代：明

襄樊又喜遇阳生，士女倾心玉烛明。一画已占吾道长，六符仍睹泰阶平。朔风吹雪荆山晓，化日流春汉水清。大地阳和从此布，柏台宁复冷如冰。
襄阳道中
作者：薛瑄
朝代：明
体裁：古风

晓辞新野县，午入襄阳境。迢递冈坂长，曲折溪流静。入村竹青青，便觉异风景。惟时霜雪繁，岁晏北风冷。中私且拨捐，壮观极驰骋。日暮临汉江，穷源思方永。
襄阳雪中杂咏六首
作者：薛瑄
朝代：明

扁舟南渡汉江来，阻雪连朝住宪台。莫道铁冠官况冷，琼瑶庭下已成堆。乌台南面郡城高，城外诸山雪乱飘。胜迹欲追羊叔子，会从岘首踏琼瑶。空阶密雪下无声，叶落层层盖已平。尽日戟门清似水，端居谁与论诗情。堂台高敞四虚寒，窗外萧萧竹万竿。一夜霜风鸣到晓，散为清响满人间。襄阳城外雪纷如，散入江流片片虚。乍有却无迷望眼，只疑神女弄明珠。少年曾读浩然诗，襄汉风流百世师。今日雪中清兴好，论文翻恨不同时。
襄阳雪中杂咏六首·其一
作者：薛瑄
朝代：明

扁舟南渡汉江来，阻雪连朝住宪台。莫道铁冠官况冷，琼瑶庭下已成堆。
襄阳雪中杂咏六首·其三
作者：薛瑄
朝代：明

空阶密雪下无声，叶落层层盖已平。尽日戟门清似水，端居谁与论诗情。
襄阳雪中杂咏六首·其二
作者：薛瑄
朝代：明

乌台南面郡城高，城外诸山雪乱飘。胜迹欲追羊叔子，会从岘首踏琼瑶。
襄阳雪中杂咏六首·其五
作者：薛瑄
朝代：明

襄阳城外雪纷如，散入江流片片虚。乍有却无迷望眼，只疑神女弄明珠。
襄阳雪中杂咏六首·其六
作者：薛瑄
朝代：明

少年曾读浩然诗，襄汉风流百世师。今日雪中清兴好，论文翻恨不同时。
襄阳雪中杂咏六首·其四
作者：薛瑄
朝代：明

堂台高敞四虚寒，窗外萧萧竹万竿。一夜霜风鸣到晓，散为清响满人间。
西溪鱼跃为乐安杨贡侍御题
作者：薛瑄
朝代：明

西溪渺何许，乃在杨林阿。杨林古名族，乐安世其家。家住溪水曲，林木相交加。地僻网罟绝，溪邃游鱼多。濈濈聚弱藻，洋洋戏新荷。逆水微波生，仰沫细雨斜。跳跃自有适，出没静不哗。杨族有名士，考业咀英华。爱此鱼性乐，契彼道味嘉。乃知天机妙，万象皆森罗。却鄙中散慢，宁效濠梁誇。缅怀旱麓诗，载赋西溪歌。永言继真躅，胜景垂无涯。
西硙行
作者：薛瑄
朝代：明

偶来与客游山前，地幽便觉人境偏。路入青林几萦曲，浓阴不断风泠然。㶁㶁清泉来远谷，绀色寒声瑩心目。石梁急泻跳明珠，草岸平流浸青绿。北行更欲寻泉源，山门蓄雾势吐吞。两峰秀出半空里，锦屏屹立当中尊。复憩山□小琳馆，洞户云扃殊宛转。袖拂尘埃读古碑，茶馀苦乏青精饭。归来白日天未中，回头尚爱千云峰。更待秋初稍凉冷，还登绝顶窥鸿濛。
西硙行
作者：薛瑄
朝代：明
体裁：古风

偶来与客游山前，地幽便觉人境偏。路入青林几萦曲，浓阴不断风泠然。㶁㶁清泉来远谷，绀色寒声莹心目。石梁急泻跳明珠，草岸平流浸青绿。北行更欲寻泉源，山门蓄雾势吐吞。两峰秀出半空里，锦屏屹立当中尊。复憩山□小琳馆，洞户云扃殊宛转。袖拂尘埃读古碑，茶馀苦乏青精饭。归来白日天未中，回头尚爱千云峰。更待秋初稍凉冷，还登绝顶窥鸿濛。
西蜀歌
作者：薛瑄
朝代：明

天险不可升，地险犹可登。西蜀之山盘亘大地几万里，层峦叠嶂危峰峭壁何崚嶒。西岭峨峨太古雪，巫山苍苍晓云白。北有剑阁中天削出石门高，南有峨眉凌空夤缘鸟道窄。群山合沓险远不可穷，危梯侧径无不相连通。楩楠松柏古木不知数，攒峦架壑阴森蓊郁起烟雾。野花涧草乱杂难具名，纷葩蒙茸齐沾天雨露。熊罴虎豹猿狖相与为群曹，幽禽怪鸟雄飞雌绕各以时鸣号。蜀山草木鸟兽之环奇也如此，登高一望但见千里百里峰峦涌翠如海涛。中有长江横界井络域，发源岷麓东注沧溟无底谷。深山幽壑溪涧千万支，穿林络石竟与岷江共联属。蜀水行地山入云，东连吴会西昆崙。梁州旧是禹迹九州地，谁言自古隔绝不与通中原。忆我总角年，曾来到西川。惟时记一不识百，白头回想空茫然。前年丹诏下田里，布衣走马见天子。擢官便作大理丞，持节重到三川里。三川山水得纵观，笑睨重险轻狂澜。不为三峡猿鸣堕清泪，不为五夜鹃啼惨旅颜。老读古书破万卷，物理深深颇窥见。大莫大于天无际，眼中山水足惊羡。慨此悠悠险隘区，一分一合千古馀。奸雄割据奴辈尔，干戈盗弄鼠子如。独想南阳老诸葛，三顾茅庐鱼水合。复汉功留二表中，出师星向五丈落。至今庙食锦水头，讨贼忠义垂千秋。下视纷纷草窃盗名字，泯没何异狐鼠澌腐埋山丘。只今天开明运四海为家日，岷江安流道途夷坦险阻失。我作歌词纪载混一全盛时，期与江山永永传无极。
西郊看刈禾二首
作者：薛瑄
朝代：明

为农每爱宽平地，已向中州住七年。莫道功名当早岁，且看禾黍熟秋天。萧萧满地收霜穗，整整成摞积晚烟。浊酒一壶劳僮仆，素餐深恐愧前贤。西原秋气早生凉，禾黍离离被陇黄。穫处风烟轻捲席，积来雁鹜整分行。大田已见多遗穗，客廪应知足剩粮。莫叹书生亲稼穑，躬耕有客卧南阳。
西郊看刈禾二首·其一
作者：薛瑄
朝代：明

为农每爱宽平地，已向中州住七年。莫道功名当早岁，且看禾黍熟秋天。萧萧满地收霜穗，整整成摞积晚烟。浊酒一壶劳僮仆，素餐深恐愧前贤。
西郊看刈禾二首·其二
作者：薛瑄
朝代：明

西原秋气早生凉，禾黍离离被陇黄。穫处风烟轻捲席，积来雁鹜整分行。大田已见多遗穗，客廪应知足剩粮。莫叹书生亲稼穑，躬耕有客卧南阳。
覃怀秋夕咏怀
作者：薛瑄
朝代：明

客里覃怀又过秋，一樽相对兴悠悠。论材耻作千人俊，投笔宁期万里侯。霜叶满庭红不扫，月华当户静还留。人生志业无穷在，肯学潘生叹白头。
覃怀秋晓作
作者：薛瑄
朝代：明

樵楼月落晓钟清，起坐南窗读圣经。道大岂如湖海阔，义微何止羽毛轻。天开陴堄鸦初散，风过园林叶尽鸣。便欲出城閒极目，西风清绝有高陵。
观太极图二首
作者：薛瑄
朝代：明

敛襟坐久此心虚，静看濂溪太极图。理在象中元不杂，莫于象外用工夫。一理阴阳及五行，乾坤万物各生成。莫言真宰元无迹，久向图中露此情。
观太极图二首·其一
作者：薛瑄
朝代：明

敛襟坐久此心虚，静看濂溪太极图。理在象中元不杂，莫于象外用工夫。
观太极图二首·其二
作者：薛瑄
朝代：明

一理阴阳及五行，乾坤万物各生成。莫言真宰元无迹，久向图中露此情。
览嘉鱼图经
作者：薛瑄
朝代：明

閒览嘉鱼县地图，半为山谷半为湖。生民计业知应薄，祗赖升平雨露馀。
诗礼堂为衍圣公赋
作者：薛瑄
朝代：明

洙泗趍庭日，相传自世家。三千惟有敬，一语自无邪。乔木参天色，猗兰绕砌花。遗风从此地，花雨被无涯。
诸葛武侯冢
作者：薛瑄
朝代：明

丞相孤坟何处寻，褒城西去汉江阴。青芜漠漠烟横野，翠柏萧萧风满林。尚忆出师当日表，空歌梁甫旧时吟。中原未复星先坠，长使英雄慨古今。
诸葛武侯庙
作者：薛瑄
朝代：明

武侯遗庙汉江南，乔木森森杂翠岚。义感居人犹致祭，名闻过客亦停骖。运谋图阵曾为八，遗恨山河尚是三。千载英雄今已矣，古碑重读意难堪。
诸葛武侯庙十首
作者：薛瑄
朝代：明

万里桥西有古祠，武侯遗像似当时。孤臣只拟炎光振，遗恨犹悲汉祚衰。绕砌绿苔经雨色，满林苍柏冒霜枝。祗缘忠义无今古，不泯邦人百世思。茅庐枉顾即依依，犹恨当时见面迟。文武才猷天下少，君臣契合古来稀。南征才见功初遂，北伐那堪愿已违。尚有锦江遗庙在，英名千古自光辉。股肱汉室旧宗臣，鱼水当年意气亲。时节如逢逐鹿日，风云还起卧龙人。出师前后丹心切，讨贼频烦大义伸。万古英名天地在，丛祠长近锦江滨。王佐雄才久已闻，丛祠今见锦江濆。莓苔岁久漫碑刻，风叶秋高打庙门。每有孤忠兴汉室，可无长策定中原。江山离合宁非数，成败难将往事论。南阳躬稼似天民，感激元因枉顾频。初识楼桑亲帝胃，还如白水旧真人。已从荆益开王业，几欲咸秦扫寇尘。历数虽穷遗庙在，大名长与岁时新。一时鱼水风云会，千载君臣祭祀同。钟鼓尚存当日庙，江山犹绕旧时宫。画檐金榜蛟龙出，粉壁丹青户牖通。割据奸雄俱泯灭，荒丘谁与酹西风。茅庐抱膝正长吟，忽际风云许与深。草昧每存兴汉计，艰危肯负托孤心。出师表在垂天地，八阵图存慨古今。欲问祠堂何处是，锦官城外柏森森。高视乾坤志未酬，草庐长啸意悠悠。时才总附奸雄势，大老还为汉室谋。两表曾闻辞后主，三军几欲定中州。伐功未就皆天数，锦里英风古庙秋。赤精帝子真苗裔，三顾茅庐起卧龙。英论已知分鼎势，长才欲试补天工。才闻遣使通江表，又见驱兵出汉中。礼乐未兴人已逝，古祠松柏撼高风。乾坤不复有斯人，间气奇才绝等伦。管乐规模难并驾，伊周事业可相亲。红旗几出褒斜道，绿野还耕渭水滨。时去千年犹庙食，英风凛凛汉忠臣。
诸葛武侯庙十首·其一
作者：薛瑄
朝代：明

万里桥西有古祠，武侯遗像似当时。孤臣只拟炎光振，遗恨犹悲汉祚衰。绕砌绿苔经雨色，满林苍柏冒霜枝。祗缘忠义无今古，不泯邦人百世思。
诸葛武侯庙十首·其七
作者：薛瑄
朝代：明

茅庐抱膝正长吟，忽际风云许与深。草昧每存兴汉计，艰危肯负托孤心。出师表在垂天地，八阵图存慨古今。欲问祠堂何处是，锦官城外柏森森。
诸葛武侯庙十首·其三
作者：薛瑄
朝代：明

股肱汉室旧宗臣，鱼水当年意气亲。时节如逢逐鹿日，风云还起卧龙人。出师前后丹心切，讨贼频烦大义伸。万古英名天地在，丛祠长近锦江滨。
诸葛武侯庙十首·其九
作者：薛瑄
朝代：明

赤精帝子真苗裔，三顾茅庐起卧龙。英论已知分鼎势，长才欲试补天工。才闻遣使通江表，又见驱兵出汉中。礼乐未兴人已逝，古祠松柏撼高风。
诸葛武侯庙十首·其二
作者：薛瑄
朝代：明

茅庐枉顾即依依，犹恨当时见面迟。文武才猷天下少，君臣契合古来稀。南征才见功初遂，北伐那堪愿已违。尚有锦江遗庙在，英名千古自光辉。
诸葛武侯庙十首·其五
作者：薛瑄
朝代：明

南阳躬稼似天民，感激元因枉顾频。初识楼桑亲帝胃，还如白水旧真人。已从荆益开王业，几欲咸秦扫寇尘。历数虽穷遗庙在，大名长与岁时新。
诸葛武侯庙十首·其八
作者：薛瑄
朝代：明

高视乾坤志未酬，草庐长啸意悠悠。时才总附奸雄势，大老还为汉室谋。两表曾闻辞后主，三军几欲定中州。伐功未就皆天数，锦里英风古庙秋。
诸葛武侯庙十首·其六
作者：薛瑄
朝代：明

一时鱼水风云会，千载君臣祭祀同。钟鼓尚存当日庙，江山犹绕旧时宫。画檐金榜蛟龙出，粉壁丹青户牖通。割据奸雄俱泯灭，荒丘谁与酹西风。
诸葛武侯庙十首·其十
作者：薛瑄
朝代：明

乾坤不复有斯人，间气奇才绝等伦。管乐规模难并驾，伊周事业可相亲。红旗几出褒斜道，绿野还耕渭水滨。时去千年犹庙食，英风凛凛汉忠臣。
诸葛武侯庙十首·其四
作者：薛瑄
朝代：明

王佐雄才久已闻，丛祠今见锦江濆。莓苔岁久漫碑刻，风叶秋高打庙门。每有孤忠兴汉室，可无长策定中原。江山离合宁非数，成败难将往事论。
读书
作者：薛瑄
朝代：明

俯仰千年道，常看万卷书。鬓毛兼黑白，事业尚铅朱。庭雨催寒早，窗风度月虚。抚时宁浪出，慨想北溟鱼。
读刘靖脩黄金台诗
作者：薛瑄
朝代：明

贤者何曾为此来，黄金空复垒高台。先生志节超千古，一曲清风溢九垓。
读史二首
作者：薛瑄
朝代：明

汉唐末事谁能鉴，晋宋当年世所知。犹有一编青史在，悠悠长使后人悲。东言来若用言难，不用忠言亦等閒。若信当时江统论，定无戎马到长安。
读史二首·其一
作者：薛瑄
朝代：明

汉唐末事谁能鉴，晋宋当年世所知。犹有一编青史在，悠悠长使后人悲。
读史二首·其二
作者：薛瑄
朝代：明

东言来若用言难，不用忠言亦等閒。若信当时江统论，定无戎马到长安。
读峄山碑
作者：薛瑄
朝代：明
体裁：七言绝句

六国平来四海家，相君当代擅才华。谁知颂德山头石，却与他人戒后车。
读文山传三首
作者：薛瑄
朝代：明

朔气萧森岁向深，挥戈抆泪动哀吟。艰危已竭回天力，慷慨犹存捧日心。海水寻常秋月冷，塞云千里暮星沉。悠悠往事都如梦，只有孤忠照古今。丞相声名二百年，分明往事在遗编。初离故国悲禾黍，再立危邦惨杜鹃。大势已倾宁畏死，孤忠自许敢求全。当时桃李知何限，回首春风尽落然。氛祲冥冥暗海波，英雄无地用干戈。精忠在我当如此，成败由天奈若何。渺渺苍梧西日淡，萧萧大地北风多。睢阳锦里皆祠庙，丞相勋名共不磨。
读文山传三首·其一
作者：薛瑄
朝代：明

朔气萧森岁向深，挥戈抆泪动哀吟。艰危已竭回天力，慷慨犹存捧日心。海水寻常秋月冷，塞云千里暮星沉。悠悠往事都如梦，只有孤忠照古今。
读文山传三首·其三
作者：薛瑄
朝代：明

氛祲冥冥暗海波，英雄无地用干戈。精忠在我当如此，成败由天奈若何。渺渺苍梧西日淡，萧萧大地北风多。睢阳锦里皆祠庙，丞相勋名共不磨。
读文山传三首·其二
作者：薛瑄
朝代：明

丞相声名二百年，分明往事在遗编。初离故国悲禾黍，再立危邦惨杜鹃。大势已倾宁畏死，孤忠自许敢求全。当时桃李知何限，回首春风尽落然。
读易轩为杜御史赋
作者：薛瑄
朝代：明

风满幽轩净晚襟，韦编三绝在追寻。方看龙马分奇偶，又见羲图转古今。细草初生春径浅，芳花早落夜庭深。画前有易君知否，祇信尧夫最苦心。
读许鲁斋思亲诗
作者：薛瑄
朝代：明

思却千思与万思，音容无复见当时。草窗夜静灯前教，蔬圃春深膝下嬉。将谓百年供色养，岂期一日便生离。泰山为砺终磨灭，此恨绵绵未易衰。
读许鲁斋思亲诗·其一
作者：薛瑄
朝代：明
体裁：七言律诗

触目家山总是思，思亲况遇早春时。日长每听诗书训，风暖频随杖履嬉。百载韶华成荏苒，终天涕泪感睽离。自缘孤子无诚孝，不是人生有盛衰。
读许鲁斋思亲诗·其三
作者：薛瑄
朝代：明
体裁：七言律诗

彷佛音容彷佛思，衣冠出入忆当时。成人未返林乌哺，稚子曾骑竹马嬉。椿老暮庭风槭槭，草荒春冢雨离离。固知罔极恩难报，只恐终天孝易衰。
读许鲁斋思亲诗·其二
作者：薛瑄
朝代：明
体裁：七言律诗

风光满目动哀思，春草春花似旧时。堂斧已成终古恨，斑斓不复往时嬉。中宵秖解追前梦，隔岁犹如在远离。却忆高堂览明镜，曾将华发叹年衰。
读邵康节击壤集二十首
作者：薛瑄
朝代：明

乾坤清气产英豪，大隐天津道德高。雪月风花閒讽咏，溪云水竹自游遨。画前有易心能悟，删后无诗句独谣。金薤琳琅垂万世，无穷雅兴自滔滔。玄社千年有召封，故应华胄产英雄。居共旧业留馀韵，卜洛新居有定踪。后学难窥击壤集，先天都属弄丸翁。清风百世谁招得，望断嵩高送去鸿。三绝空馀赞易编，千年图象竟寥然。人豪真自从天挺，羲画原因到已传。骨髓著书成大卷，风花遣兴有新篇。骊龙颔下明珠在，谁测东溟万丈渊。凤在高梧不可招，天津清隐结衡茅。小车游处情何适，大笔挥时兴自豪。酩酊酒中心恻恻，离披花里思忉忉。空馀首尾诗垂世，谁识秋风八月高。壮游归到洛阳居，环堵蓬茅得自如。外物不知轩冕贵，此心惟觉性天虚。环中日月行无息，静里乾坤乐有馀。首尾诗成情可见，何须象罔索玄珠。六朝全盛太平时，卜筑东都得自怡。每与真儒论大道，时从国老和新诗。杯倾绿酒宁嫌浅，车碾青芜不厌迟。莫道千年清响绝，知音还自有钟期。皇极书成识者稀，原从羲画见天机。故应消长随时变，一任行藏与世违。杨柳堤边风淡荡，梧桐枝上月光辉。无边清兴难收拾，毛颖时时听指挥。天津桥上听啼鹃，只是当时已惘然。妙意都应穷卦画，馀情聊尔托诗篇。太和酒味浓还淡，瓮牖蟾光缺复圆。曾向行窝看儿戏，不妨歌枕自高眠。手探月窟足天根，悟尽羲图造化原。嘉遁有窝甘偃蹇，观光无意羡飞骞。诗成比赋犹堪咏，道在希夷信莫言。胜日良辰留客处，清风满抱酒盈樽。盛时京洛足鹓鸾，翁有无名与往还。剧论直穷天地外，清吟多在水云间。荣枯任物心无系，消长随时我不关。自得人间无味乐，好诗留与后来看。排风御气复鞭霆，历览无边造化情。随分自能安至乐，玩心谁复识高明。先天图有年年运，皇极书为世世经。首尾诗成多寓兴，调高白雪少人听。笑傲林泉乐太平，洛阳谁不爱先生。严寒暑雨何曾出，温煖清凉却解行。金谷风和吹道服，铜驼雨霁隐车声。行窝十二閒游处，父老儿童喜送迎。人情物理总分明，七十年来老洛城。只向窝中耽至乐，却於身外薄浮荣。花红柳绿随时赏，云白山青取次行。还复振衣千仞上，都无尘垢半星星。嵩山洛水旧神州，结屋天津景物幽。脩竹林中灵籁响，梧桐叶上露华流。弄丸古意谁人识，戏笔新诗有客求。春煖秋凉出游处，无边清兴更悠悠。始终天地在胸中，还似危楼出半空。极论每生贤达敬，閒谈尽与俗人同。巡行堤柳春摇绿，点检园花晓绽红。风景满前皆自得，濡毫又见小诗工。外臣自昔有由巢，不是山人索价高。独向杯中存燮理，每从环内乐逍遥。才看园老分斑笋，又见端明送药苗。馀事尽从吟咏见，感时怀古兴滔滔。共爱先生共卜居，天津水畔是吾庐。阴阳燮理三杯酒，皇霸经纶几卷书。尽有清风生几席，倍多明月照庭除。生平祗是过人处，嬴得双眉日自舒。老去吟多首尾诗，赋和比兴尽兼之。陶镕物象方知富，漏泄天机始见奇。水面生风秋浩浩，天心转月夜迟迟。有丸祗向閒中弄，肯借高人试一窥。洛阳全盛想当时，春煖秋凉任所之。金谷名园花绽锦，铜驼古巷柳垂丝。霜林高鸟争归疾，沙浦冥鸿欲下迟。万象有情浑自得，诗囊还载小车儿。少年应自负雄才，老悟玄机此意灰。岁月风光情自得，山云水石兴悠哉。一环理窟閒中见，万古天心动处来。宝匣瑶琴遗响在，几何人识伯牙怀。
读邵康节击壤集二十首·其一
作者：薛瑄
朝代：明

乾坤清气产英豪，大隐天津道德高。雪月风花閒讽咏，溪云水竹自游遨。画前有易心能悟，删后无诗句独谣。金薤琳琅垂万世，无穷雅兴自滔滔。
读邵康节击壤集二十首·其七
作者：薛瑄
朝代：明

皇极书成识者稀，原从羲画见天机。故应消长随时变，一任行藏与世违。杨柳堤边风淡荡，梧桐枝上月光辉。无边清兴难收拾，毛颖时时听指挥。
读邵康节击壤集二十首·其三
作者：薛瑄
朝代：明

三绝空馀赞易编，千年图象竟寥然。人豪真自从天挺，羲画原因到已传。骨髓著书成大卷，风花遣兴有新篇。骊龙颔下明珠在，谁测东溟万丈渊。
读邵康节击壤集二十首·其九
作者：薛瑄
朝代：明

手探月窟足天根，悟尽羲图造化原。嘉遁有窝甘偃蹇，观光无意羡飞骞。诗成比赋犹堪咏，道在希夷信莫言。胜日良辰留客处，清风满抱酒盈樽。
读邵康节击壤集二十首·其二
作者：薛瑄
朝代：明

玄社千年有召封，故应华胄产英雄。居共旧业留馀韵，卜洛新居有定踪。后学难窥击壤集，先天都属弄丸翁。清风百世谁招得，望断嵩高送去鸿。
读邵康节击壤集二十首·其二十
作者：薛瑄
朝代：明

少年应自负雄才，老悟玄机此意灰。岁月风光情自得，山云水石兴悠哉。一环理窟閒中见，万古天心动处来。宝匣瑶琴遗响在，几何人识伯牙怀。
读邵康节击壤集二十首·其五
作者：薛瑄
朝代：明

壮游归到洛阳居，环堵蓬茅得自如。外物不知轩冕贵，此心惟觉性天虚。环中日月行无息，静里乾坤乐有馀。首尾诗成情可见，何须象罔索玄珠。
读邵康节击壤集二十首·其八
作者：薛瑄
朝代：明

天津桥上听啼鹃，只是当时已惘然。妙意都应穷卦画，馀情聊尔托诗篇。太和酒味浓还淡，瓮牖蟾光缺复圆。曾向行窝看儿戏，不妨歌枕自高眠。
读邵康节击壤集二十首·其六
作者：薛瑄
朝代：明

六朝全盛太平时，卜筑东都得自怡。每与真儒论大道，时从国老和新诗。杯倾绿酒宁嫌浅，车碾青芜不厌迟。莫道千年清响绝，知音还自有钟期。
读邵康节击壤集二十首·其十
作者：薛瑄
朝代：明

盛时京洛足鹓鸾，翁有无名与往还。剧论直穷天地外，清吟多在水云间。荣枯任物心无系，消长随时我不关。自得人间无味乐，好诗留与后来看。
读邵康节击壤集二十首·其十一
作者：薛瑄
朝代：明

排风御气复鞭霆，历览无边造化情。随分自能安至乐，玩心谁复识高明。先天图有年年运，皇极书为世世经。首尾诗成多寓兴，调高白雪少人听。
读邵康节击壤集二十首·其十七
作者：薛瑄
朝代：明

共爱先生共卜居，天津水畔是吾庐。阴阳燮理三杯酒，皇霸经纶几卷书。尽有清风生几席，倍多明月照庭除。生平祗是过人处，嬴得双眉日自舒。
读邵康节击壤集二十首·其十三
作者：薛瑄
朝代：明
体裁：七言律诗

人情物理总分明，七十年来老洛城。只向窝中耽至乐，却于身外薄浮荣。花红柳绿随时赏，云白山青取次行。还复振衣千仞上，都无尘垢半星星。
读邵康节击壤集二十首·其十三
作者：薛瑄
朝代：明

人情物理总分明，七十年来老洛城。只向窝中耽至乐，却於身外薄浮荣。花红柳绿随时赏，云白山青取次行。还复振衣千仞上，都无尘垢半星星。
读邵康节击壤集二十首·其十九
作者：薛瑄
朝代：明

洛阳全盛想当时，春煖秋凉任所之。金谷名园花绽锦，铜驼古巷柳垂丝。霜林高鸟争归疾，沙浦冥鸿欲下迟。万象有情浑自得，诗囊还载小车儿。
读邵康节击壤集二十首·其十二
作者：薛瑄
朝代：明

笑傲林泉乐太平，洛阳谁不爱先生。严寒暑雨何曾出，温煖清凉却解行。金谷风和吹道服，铜驼雨霁隐车声。行窝十二閒游处，父老儿童喜送迎。
读邵康节击壤集二十首·其十五
作者：薛瑄
朝代：明

始终天地在胸中，还似危楼出半空。极论每生贤达敬，閒谈尽与俗人同。巡行堤柳春摇绿，点检园花晓绽红。风景满前皆自得，濡毫又见小诗工。
读邵康节击壤集二十首·其十八
作者：薛瑄
朝代：明

老去吟多首尾诗，赋和比兴尽兼之。陶镕物象方知富，漏泄天机始见奇。水面生风秋浩浩，天心转月夜迟迟。有丸祗向閒中弄，肯借高人试一窥。
读邵康节击壤集二十首·其十六
作者：薛瑄
朝代：明

外臣自昔有由巢，不是山人索价高。独向杯中存燮理，每从环内乐逍遥。才看园老分斑笋，又见端明送药苗。馀事尽从吟咏见，感时怀古兴滔滔。
读邵康节击壤集二十首·其十四
作者：薛瑄
朝代：明

嵩山洛水旧神州，结屋天津景物幽。脩竹林中灵籁响，梧桐叶上露华流。弄丸古意谁人识，戏笔新诗有客求。春煖秋凉出游处，无边清兴更悠悠。
读邵康节击壤集二十首·其四
作者：薛瑄
朝代：明

凤在高梧不可招，天津清隐结衡茅。小车游处情何适，大笔挥时兴自豪。酩酊酒中心恻恻，离披花里思忉忉。空馀首尾诗垂世，谁识秋风八月高。
谒伯夷叔齐庙
作者：薛瑄
朝代：明

荒祠古柏首阳阿，再拜仁贤感慨多。楼设一堂还俨雅，草封双冢正嵯峨。心存兄弟难能节，力挽君臣欲逝波。世上争名争利者，高风奈此二公何。
谢李布政文英以字帖药方见寄
作者：薛瑄
朝代：明

政闻左辖振条纲，忽寄书来喜欲狂。字向池边添妙法，医从肘后验仙方。十年契阔情如旧，两地相思意不忘。会面湖藩须有日，片帆行拟下沅湘。
谩成
作者：薛瑄
朝代：明

客里经年久，交游日渐新。名浮真自愧，知少不生嗔。大道终非外，微言总是真。悠然无所竞，转觉快心神。
豫让桥次陈佥宪韵
作者：薛瑄
朝代：明

千年豫让有遗桥，怀古还停使者轺。季世忠臣存大节，颓波砥柱见孤标。吟边凉吹声萧瑟，望处秋天影寂寥。无限繁华俱泯灭，英名终古自难消。
贞节堂为王宪使母赋
作者：薛瑄
朝代：明

妇道从来不二天，近知王母践斯言。从教白发三千丈，祗保清风五十年。颁诰旌门今受赐，养姑教子旧称贤。一门盛事归贞节，堂上高名百世传。
赐扇
作者：薛瑄
朝代：明

敕赐端阳扇，云笺五色花。动摇烦暑退，披拂好风斜。法语真堪畏，汤铭恐未加。身心蒙帝力，留与子孙誇。
赐纱
作者：薛瑄
朝代：明

理寺承恩召，宫纱被宠光。红酣升海日，浓染自天香。省德知轻重，裁衣称短长。章身良自愧，何以报皇唐。
赠刘佥宪
作者：薛瑄
朝代：明

古磬不谐人之耳，古瑟不合人之心。茫茫天地亦大矣，人生岂谓无知音。阳春白雪听者寡，巴人下里和如林。退之奇崛篇，子美烂漫吟。谪仙逸气隘六合，一字价抵千南金。神游八极不可见，独留文字几千卷。江河万古行地中，饮者杯勺各满愿。我生其后欲追逐，蹇若跛鳖趋紫燕。东西南北流览多，公取古词各矜衒。迩来忽遇刘虚庵，胸中元气何潭潭。沉酣百子索幽怪，模镕万象穷川岚。兴来落笔亦何壮，一日千里驰风帆。又若秋溟露毫末，明珠大贝相错参。始悟古人今可学，嗟我见晚生腼惭。虚庵虚庵真奇士，磊落声名固应尔。相逢一曲伯牙琴，高山峨峨水清泚。
赠别贺侍郎
作者：薛瑄
朝代：明

一别经年梅柳新，相逢沅水意何亲。柏台英俊推先达，桂籍声名忝后尘。又捧天书清部伍，几操宪节达阳春。中朝属望归来早，伫沐龙墀宠渥频。
赠同年
作者：薛瑄
朝代：明

吾闻洞庭之水几千里，巨浸茫茫接南纪。蛟龙夜舞风涛寒，鸥鸟晴浮镜光紫。岳阳之楼高且雄，元冥北牖南祝融。娲皇误落补天石，君山一点玻璃中。咄此湖山两奇绝，孕秀储精此其穴。应有贤俊生乎间，岂独崧高产英杰。我昔年少天下游，只今三十来神州。同时射策揔豪迈，翩如彩凤翔高丘。有客昂藏好眉宇，家住巴陵几今古。已应秀气钟湖山，更觉词华绍先祖。偶骑鲸背游赤霄，赤霄仙子争相招。想当沈醉碧桃下，一花吹落春江潮。自尔楼神元圃侧，炼气餐霞学胎息。一朝九转就还丹，羽化千人万人识。清水芙蓉吐异葩，兰苕翡翠相交加。珊瑚色明海底树，云锦光吐空中花。紫府之名照丹箓，钧天细听箫韶曲。欣逢明圣登俊良，喜遇升平调玉烛。马蹄共踏金台春，与君义气殊相亲。志节功名须努力，赓歌愿作虞廷臣。
赠张佥宪
作者：薛瑄
朝代：明

邂逅金陵已七年，相逢论旧意欣然。江东风纪当时振，山右声名此日传。绿野尽耕春雨后，清霜早落艳阳前。朝端公道明如日，持宪应知数俊贤。
赠欧阳宪副
作者：薛瑄
朝代：明

宪节重来觐九天，论交不尽意留连。休惊白发三千丈，且喜青云四十年。老大可无新事业，壮游还忆旧山川。人中松柏君知否，万雪千霜独挺然。
赠泽庠赵广文三首
作者：薛瑄
朝代：明

投宿山城雪打衣，广文情重启华扉。炉开瑞兽能喷燄，灯结金虫解吐辉。官况不嫌如我淡，交情深叹似君稀。明朝又上羊肠道，回首寒云满目飞。先生事业竟何如，濩泽菁莪乐沛濡。玩目岂无清献鹤，传家应有子昂书。缃缣岁久芸除蠹，堂户年来观送鱼。握手临岐何所祝，洪渊还好探骊珠。登科输子只三筹，梁苑当年一样秋。往日已曾倾盖语，今朝何必典衣留。瓶添？醁频斟酌，唾落珠玑迭唱酬。咫尺关河隔南北，晋山明月下中州。
赠泽庠赵广文三首·其一
作者：薛瑄
朝代：明

投宿山城雪打衣，广文情重启华扉。炉开瑞兽能喷燄，灯结金虫解吐辉。官况不嫌如我淡，交情深叹似君稀。明朝又上羊肠道，回首寒云满目飞。
赠泽庠赵广文三首·其三
作者：薛瑄
朝代：明

登科输子只三筹，梁苑当年一样秋。往日已曾倾盖语，今朝何必典衣留。瓶添？醁频斟酌，唾落珠玑迭唱酬。咫尺关河隔南北，晋山明月下中州。
赠泽庠赵广文三首·其三
作者：薛瑄
朝代：明
体裁：七言律诗

登科输子只三筹，梁苑当年一样秋。往日已曾倾盖语，今朝何必典衣留。瓶添�醁频斟酌，唾落珠玑迭唱酬。咫尺关河隔南北，晋山明月下中州。
赠泽庠赵广文三首·其二
作者：薛瑄
朝代：明

先生事业竟何如，濩泽菁莪乐沛濡。玩目岂无清献鹤，传家应有子昂书。缃缣岁久芸除蠹，堂户年来观送鱼。握手临岐何所祝，洪渊还好探骊珠。
赠海昌李太亨四首
作者：薛瑄
朝代：明

客里终天痛有馀，感君相慰意难舒。细论往日交情厚，却讶连年音问疏。肝胆旧看如古鉴，诗篇今睹胜明珠。暂时相见还相别，况是关河雁过初。我在中州君在吴，几年寥落雁书无。每思谢氏登山屐，长忆黄公卖酒垆。忽共青灯谈肺腑，细看白雪点头颅。英雄不减当时壮，耿耿秋空剑气孤。古今身世共茫茫，出处无端总是常。才俊从来推贾谊，功名未必老冯唐。几看上谷秋鸿影，忽对中州夜月光。圣代只今登俊彦，岂容江海久徜徉。中州风景正凄清，忽与交亲话旧情。往日襟怀常浩荡，昔年豪杰渐飘零。一渠汴水涵秋碧，万仞嵩山露晓青。胜地相逢应不偶，好将佳句咏耆英。
赠海昌李太亨四首·其一
作者：薛瑄
朝代：明

客里终天痛有馀，感君相慰意难舒。细论往日交情厚，却讶连年音问疏。肝胆旧看如古鉴，诗篇今睹胜明珠。暂时相见还相别，况是关河雁过初。
赠海昌李太亨四首·其三
作者：薛瑄
朝代：明

古今身世共茫茫，出处无端总是常。才俊从来推贾谊，功名未必老冯唐。几看上谷秋鸿影，忽对中州夜月光。圣代只今登俊彦，岂容江海久徜徉。
赠海昌李太亨四首·其二
作者：薛瑄
朝代：明

我在中州君在吴，几年寥落雁书无。每思谢氏登山屐，长忆黄公卖酒垆。忽共青灯谈肺腑，细看白雪点头颅。英雄不减当时壮，耿耿秋空剑气孤。
赠海昌李太亨四首·其四
作者：薛瑄
朝代：明

中州风景正凄清，忽与交亲话旧情。往日襟怀常浩荡，昔年豪杰渐飘零。一渠汴水涵秋碧，万仞嵩山露晓青。胜地相逢应不偶，好将佳句咏耆英。
赠舞阳朱进士
作者：薛瑄
朝代：明

甲科选士擢才良，喜见天荒破舞阳。彩笔昔年同战艺，蓝袍今日又还乡。相逢莫厌金樽满，谈笑聊便竹牖凉。柏府先登应自愧，好期他日共飞霜。
赠袁司训
作者：薛瑄
朝代：明

华胄遥遥代作公，先生还此振儒风。已从桂籍看清誉，又向芹宫识粹容。狂饮尚能欺腊蚁，放歌谁复感秋蓬。追随骏马城南别，笑拂吴钩气吐虹。
辰州喜雪
作者：薛瑄
朝代：明

腊月江城不起尘，朔风吹雪正频频。台端老柏贞心劲，墙外疏梅冷蕊新。地气已应清瘴疠，岁华行复见阳春。久知樗散无他补，祗咏丰年慰远民。
辰溪二首
作者：薛瑄
朝代：明

分司门外大江横，怪石参差岸不平。眼底秋山无限好，坐中凉吹有馀清。枣垂翠叶丹砂重，蜡满青林素练明。莫道蛮荒少题咏，龙标诗有五溪名。辰溪县里驻华骢，人俗虽殊景物同。隔岸好山高耸玉，绕门流水远涵空。雨过晚砌苔痕绿，凉入秋堂蜡炬红。为念远氓情未已，夜深欹枕翠帷中。
辰溪二首·其一
作者：薛瑄
朝代：明

分司门外大江横，怪石参差岸不平。眼底秋山无限好，坐中凉吹有馀清。枣垂翠叶丹砂重，蜡满青林素练明。莫道蛮荒少题咏，龙标诗有五溪名。
辰溪二首·其二
作者：薛瑄
朝代：明

辰溪县里驻华骢，人俗虽殊景物同。隔岸好山高耸玉，绕门流水远涵空。雨过晚砌苔痕绿，凉入秋堂蜡炬红。为念远氓情未已，夜深欹枕翠帷中。
辰溪晓泛五首
作者：薛瑄
朝代：明

沅水一千里，辰溪又泛舟。山云合雨暗，身世与天游。已觉鸡声远，惟闻橹韵幽。所经多险涉，还似解离忧。湛湛江流碧，层层石岸高。蛮讴催健橹，瘴雨洒轻舠。自勖冰霜操，宁辞旦夕劳。五溪山万叠，何处是龙标。怪石双崖峻，秋江一道平。榜人皆异语，岸鸟亦殊声。洞户编茅小，蛮舟刳木轻。虽惊风土异，重喜万方清。苍峡几千尺，天开万古馀。波穿石眼瘦，舟压水心虚。历历瞻奇秀，悠悠想化初。所希观物妙，难觅邵尧夫。自有烟霞分，观风任所之。洞馀槃瓠种，江绕伏波祠。秋老芙蓉树，云深薜荔丝。欲知消远思，秪是咏新诗。
辰溪晓泛五首·其一
作者：薛瑄
朝代：明

沅水一千里，辰溪又泛舟。山云合雨暗，身世与天游。已觉鸡声远，惟闻橹韵幽。所经多险涉，还似解离忧。
辰溪晓泛五首·其三
作者：薛瑄
朝代：明

怪石双崖峻，秋江一道平。榜人皆异语，岸鸟亦殊声。洞户编茅小，蛮舟刳木轻。虽惊风土异，重喜万方清。
辰溪晓泛五首·其二
作者：薛瑄
朝代：明

湛湛江流碧，层层石岸高。蛮讴催健橹，瘴雨洒轻舠。自勖冰霜操，宁辞旦夕劳。五溪山万叠，何处是龙标。
辰溪晓泛五首·其五
作者：薛瑄
朝代：明

自有烟霞分，观风任所之。洞馀槃瓠种，江绕伏波祠。秋老芙蓉树，云深薜荔丝。欲知消远思，秪是咏新诗。
辰溪晓泛五首·其四
作者：薛瑄
朝代：明

苍峡几千尺，天开万古馀。波穿石眼瘦，舟压水心虚。历历瞻奇秀，悠悠想化初。所希观物妙，难觅邵尧夫。
辰溪次赵子裕韵二首
作者：薛瑄
朝代：明

尽日山行不厌迟，肩舆随处爱秋溪。路回忽见江头县，风景清幽兴不迷。辰阳已觉雁书迟，满目云山接五溪。秋夜一杯江县酒，醒来乡思不曾迷。
辰溪次赵子裕韵二首·其一
作者：薛瑄
朝代：明

尽日山行不厌迟，肩舆随处爱秋溪。路回忽见江头县，风景清幽兴不迷。
辰溪次赵子裕韵二首·其二
作者：薛瑄
朝代：明

辰阳已觉雁书迟，满目云山接五溪。秋夜一杯江县酒，醒来乡思不曾迷。
辰阳秋日
作者：薛瑄
朝代：明

雄城百雉控蛮荒，山翠高低护女墙。万里梯航通六诏，五溪烟水下三湘。边氓久已渐华俗，远客频应望帝乡。地气于今同北土，早秋时节雨生凉。
辰阳端午遣怀二首
作者：薛瑄
朝代：明

五溪五月当五日，时俗犹存旧楚风。角黍堆盘人送玉，龙舟叠鼓水摇空。入帘山色隔江翠，照眼榴花向日红。赐扇远怀鹓鹭侣，去年同谒大明宫。辰阳况复遇端阳，沅水牵情万里长。凤阙当年颁扇早，龙墀此日赐衣香。独簪白笔叨天宠，远抱丹心忆帝乡。未必蛮中久留滞，趋朝应只待秋凉。
辰阳端午遣怀二首·其一
作者：薛瑄
朝代：明

五溪五月当五日，时俗犹存旧楚风。角黍堆盘人送玉，龙舟叠鼓水摇空。入帘山色隔江翠，照眼榴花向日红。赐扇远怀鹓鹭侣，去年同谒大明宫。
辰阳端午遣怀二首·其二
作者：薛瑄
朝代：明

辰阳况复遇端阳，沅水牵情万里长。凤阙当年颁扇早，龙墀此日赐衣香。独簪白笔叨天宠，远抱丹心忆帝乡。未必蛮中久留滞，趋朝应只待秋凉。
过䢴沟怀古
作者：薛瑄
朝代：明

荒陂野水古䢴沟，千载曾经炀帝游。煖日轻风牵锦缆，垂杨芳草引龙舟。春残故国閒金屋，花满芜城醉玉楼。一自真龙飞晋水，乱云空结海天愁。
过七盘
作者：薛瑄
朝代：明

匆匆行役敢求安，鞍马经时历险难。叱驭才过九折坂，挥鞭又度七盘山。行当绝顶知天近，下尽层梯觉地宽。却喜汉中频在望，一川风物自闲闲。
过五道岭
作者：薛瑄
朝代：明

峰岭连连接岱宗，路从绝顶度华骢。馀寒常带阴崖雪，爽气仍飘霁壑风。春入驿亭严候吏，云随宪节怪山童。方巡每岁叨天宠，长见车书海宇同。
过仪真
作者：薛瑄
朝代：明

匆匆过仪真，来往已三度。兹行复祗召，严程还北去。湖田收晚禾，长堤落秋树。已远金陵山，渐近广陵路。乘月宜舟行，牵者且莫住。
过卢沟河有作
作者：薛瑄
朝代：明

乌府新承帝泽覃，又持宪节按湖南。卢沟桥上瞻都邑，金阙连云倚翠岚。
过寇莱公祠
作者：薛瑄
朝代：明

功业澶渊冠宋朝，古祠松柏晚萧萧。仪容不泯乡人祭，魂魄何须楚些招。忠义垂声千古在，奸谀遗臭几时消。老予持节无英计，恋阙思贤首重搔。
过寿阳用韩文公韵
作者：薛瑄
朝代：明

征骑鸡鸣发大安，山深五月尚风寒。寿阳举目孤城近，东岭金乌烂晓团。
过徐州
作者：薛瑄
朝代：明

去年春正月，南泛彭城舟。今岁值秋暮，北上溯长流。踪迹信往复，景物惬观游。风寒堤柳落，波减岸石稠。白见高城堞，苍出远山丘。何处戏马台，彷佛燕子楼。化迁无停轨，事往不可求。陈迹竟泯泯，虚名但悠悠。览今亦怀昔，发声遂成讴。
过德州
作者：薛瑄
朝代：明

山东一别十馀秋，白发重来过德州。关市尚开临水户，郡城犹耸入云楼。霜台驻节思前度，宪府乘骢忆旧游。此日又骑官马去，朔风吹雪路悠悠。
过武功县
作者：薛瑄
朝代：明

持节西来过武功，扶桑日日晓光红。渭河水远波声小，太白山高树影重。遗址已无慈德寺，居人犹说有邰封。东行无限前朝事，尽在红尘绿野中。
过汾阳故里
作者：薛瑄
朝代：明

名与临淮往日齐，乘轺今过华山西。参天老树荒祠在，遍野新芜旧宅迷。将略不须穷玉籍，王封宁复数躬圭。中兴唐室如公少，回想忠贤首屡低。
过沅州见故乡父老从戎者与道家乡事多有识先人者因赋此
作者：薛瑄
朝代：明

边城父老旧乡邻，弭节从容问所因。绿鬓已应辞故里，白头犹解识先人。衣衫尚有唐风旧，童稚皆传楚语新。为说好安耕凿计，只今雨露万方匀。
过流河驿挽王侍御
作者：薛瑄
朝代：明

停舟沽酒酹王君，忍见寒芜遍旅坟。岐路可无人世别，星霜便有死生分。青骢腾踏名犹在，白鹤旋归语竟闻。俯仰几回增感慨，朔风吹断海西云。
过淮阳有感而作
作者：薛瑄
朝代：明

武皇侧席正求贤，直道谁居汲黯前。何事不教留禁闼，淮阳高卧度流年。
过苑仲仁庄居
作者：薛瑄
朝代：明

爽气澄清暑雨馀，乘閒信马到村居。桑麻影里元卿径，杨柳阴中靖节庐。纵饮百壶贤圣酒，剧谈千古帝王书。篱边黄菊烦多种，九日还来一访渠。
过贾鲁宅
作者：薛瑄
朝代：明

长平驿是相君家，不见当时富贵花。只有苍苍乔木在，至今犹宿夕阳鸦。
过邗沟怀古
作者：薛瑄
朝代：明
体裁：七言律诗

荒陂野水古邗沟，千载曾经炀帝游。煖日轻风牵锦缆，垂杨芳草引龙舟。春残故国閒金屋，花满芜城醉玉楼。一自真龙飞晋水，乱云空结海天愁。
过郭林宗墓
作者：薛瑄
朝代：明

几经沧海变桑田，孤冢常留古道边。彩凤自应鸣晓日，冥鸿终拟没秋烟。关河迢递膺舟隔，江汉空茫稚信传。千载有碑应不愧，路人犹自识高贤。
过鹿门山
作者：薛瑄
朝代：明

西来汉水浸山根，舟人云此是鹿门。峭壁苍苍石色古，曲径杳杳藤萝昏。乱峰幽谷不知数，底是庞公栖隐处。含情一啸江风清，双橹急摇下滩去。
近日收书渐多戏成
作者：薛瑄
朝代：明

元凯真成癖，收书日又多。静须频检阅，忙不废吟哦。得意欲谁语，感怀聊自歌。忘形到尔汝，胶漆岂能过。
远浦归帆
作者：薛瑄
朝代：明
体裁：古风

翩翩投极浦，漠漠背残照。水栅歌竹枝，清风激幽调。归舟渐觉稀，错莫尚凝眺。
远道
作者：薛瑄
朝代：明

远道复远道，驱驰何草草。及归已踰年，白发添不少。入门悼先亡，痛哭伤怀抱。子妇共号咷，百感相煎煼。拭泪问里闾，叹逝惊莫保。衰杀谁使然，矫首问苍昊。从此甘息机，田野安吾老。
连云栈道中四首
作者：薛瑄
朝代：明

陈仓西入一门来，叠嶂层峦次第开。百折长途盘翠岭，千寻危栈接青崖。苍苍云木鸣山鸟，决决溪泉泻石苔。持节未应辞路险，会清蛮徼凯歌回。莫道西行蜀道难，老来深喜纵遐观。山从太白连岷岭，水绕嘉陵出散关。石积层崖知地厚，路登绝巘觉天宽。驱兵过此思诸葛，大节长留宇宙间。重叠峰峦掩映青，不登危栈即溪行。气偏三月山蝉叫，境异千林杜宇鸣。寥落人家多板屋，萧条邮舍尽茅亭。因思唐帝西巡日，中夜何堪雨打铃。总角曾从蜀道行，今来鬓发已星星。不胜爱国输忠念，无限思亲感旧情。林外最嫌鹦鹉舌，耳边偏喜杜鹃声。驱驰万里心何惮，但保秋霜分义明。
连云栈道中四首·其一
作者：薛瑄
朝代：明

陈仓西入一门来，叠嶂层峦次第开。百折长途盘翠岭，千寻危栈接青崖。苍苍云木鸣山鸟，决决溪泉泻石苔。持节未应辞路险，会清蛮徼凯歌回。
连云栈道中四首·其三
作者：薛瑄
朝代：明

重叠峰峦掩映青，不登危栈即溪行。气偏三月山蝉叫，境异千林杜宇鸣。寥落人家多板屋，萧条邮舍尽茅亭。因思唐帝西巡日，中夜何堪雨打铃。
连云栈道中四首·其二
作者：薛瑄
朝代：明

莫道西行蜀道难，老来深喜纵遐观。山从太白连岷岭，水绕嘉陵出散关。石积层崖知地厚，路登绝巘觉天宽。驱兵过此思诸葛，大节长留宇宙间。
连云栈道中四首·其四
作者：薛瑄
朝代：明

总角曾从蜀道行，今来鬓发已星星。不胜爱国输忠念，无限思亲感旧情。林外最嫌鹦鹉舌，耳边偏喜杜鹃声。驱驰万里心何惮，但保秋霜分义明。
述怀
作者：薛瑄
朝代：明
体裁：七言律诗

已承恩诏许还山，又被虚名系一官。每向班行嗤老丑，空耽典籍尚寒酸。妨贤政自惭公论，窃禄能无愧素餐。早晚还应乞身去，石田茅屋伴清欢。
述怀
作者：薛瑄
朝代：明

已承恩诏许还山，又被虚名繫一官。每向班行嗤老丑，空耽典籍尚寒酸。妨贤政自惭公论，窃禄能无愧素餐。早晚还应乞身去，石田茅屋伴清欢。
送人归闽中
作者：薛瑄
朝代：明

天垂雨露万方同，冠带南归喜气浓。溪渡槟榔和水暗，林穿荔子遍山红。到家定有诗书在，对客宁教酒盏空。珍重高年崇礼让，七闽自古尚儒风。
送仪源检校还宁国
作者：薛瑄
朝代：明

赞画宣州几载间，趋朝此日又南还。扁舟行泛长江水，匹马重过故里山。为宦莫辞声利薄，到官赢得简书閒。渠家奕世多卿相，清节高风自可攀。
送俞侍郎归江南
作者：薛瑄
朝代：明

官僚新宠数，藻鉴旧光辉。正拟承恩大，俄看赐告归。征帆千里发，旅雁一行飞。勿药应添喜，重来觐衮衣。
送倪尚书赴召二首
作者：薛瑄
朝代：明

天书远召旧师臣，送别金陵喜气新。莫道分符淹岁月，还应听履上星辰。一江流水催行棹，两岸垂杨夹去津。三接深期调玉鼎，行看雨露万方匀。尚书承诏上金銮，祖席珊珊拥佩环。霖雨旧曾思傅说，师臣今见起甘盘。江淮绿泛行边水，齐鲁青馀过处山。入觐定膺新宠锡，调元须竭寸心丹。
送倪尚书赴召二首·其一
作者：薛瑄
朝代：明

天书远召旧师臣，送别金陵喜气新。莫道分符淹岁月，还应听履上星辰。一江流水催行棹，两岸垂杨夹去津。三接深期调玉鼎，行看雨露万方匀。
送倪尚书赴召二首·其二
作者：薛瑄
朝代：明

尚书承诏上金銮，祖席珊珊拥佩环。霖雨旧曾思傅说，师臣今见起甘盘。江淮绿泛行边水，齐鲁青馀过处山。入觐定膺新宠锡，调元须竭寸心丹。
送刘主事之贵州三首
作者：薛瑄
朝代：明

每忆襄阳孟浩然，喜君风致自翩翩。声名重比千钧鼎，藻思深如万斛泉。玉节分光来北极，轺车结轸会南壖。沅江此别何时会，应在春花未发前。沅州相送意何如，正是秋风八月初。兰芷香来飘客袂，芙蓉花发照征车。丹砂水碧登天府，洞獠林蛮入版图。万里山川游览遍，好将风土载成书。画省官僚总俊才，早知名誉动金台。细论黄甲联镳步，同是青云接踵来。邂逅龙标官署静，分携沅水健帆开。明年二月花如锦，送子东风上玉阶。
送刘主事之贵州三首·其一
作者：薛瑄
朝代：明

每忆襄阳孟浩然，喜君风致自翩翩。声名重比千钧鼎，藻思深如万斛泉。玉节分光来北极，轺车结轸会南壖。沅江此别何时会，应在春花未发前。
送刘主事之贵州三首·其三
作者：薛瑄
朝代：明

画省官僚总俊才，早知名誉动金台。细论黄甲联镳步，同是青云接踵来。邂逅龙标官署静，分携沅水健帆开。明年二月花如锦，送子东风上玉阶。
送刘主事之贵州三首·其二
作者：薛瑄
朝代：明

沅州相送意何如，正是秋风八月初。兰芷香来飘客袂，芙蓉花发照征车。丹砂水碧登天府，洞獠林蛮入版图。万里山川游览遍，好将风土载成书。